Vir ander riviere met dieselfde naam, sien Watervalrivier Die Watervalrivier is 'n rivier wat by die Gamkarivier in die Wes-Kaap, Suid-Afrika vloei. Google-kaart van die Watervalrivier se monding by Geonames.org (cc-by) Hierdie Wes-Kaap-verwante artikel is slegs 'n saadjie. U kan ons wikipedia help deur dit uit te brei.


Die Mercedes-Benz M275 (en soortgelyke M285) enjin is 'n tweelingturbo en tussenverkoelde, vol-aluminium, 60° V12-enjin-familie wat van die 2000's tot 2010's vervaardig is. Dit is losweg gebaseer op die M137 natuurlik geaspireerde V12 bemark tussen 1998 en 2002, en behou sy SOHC, 3 kleppe per silinder, tweelingvonkontsteking, maar verskil deur die toevoeging van strukturele versterkings aan die enjinblok vir beter rigiditeit wat op sy beurt groter betroubaarheid toelaat. Verskeie variasies van die M275 V12 Bi-turbo-enjin het sedert 2003 vele Mercedes-Benz- en Maybach-modelle aangedryf. Boor en slag is 82x87 mm wat 'n verplasing van 5513 cc bied. Die kraglewering wissel van 368 tot 380 kW teen 5000 opm en 800 tot 830 Nm se wringkrag teen 1800–3500 opm. Aanwendings: 2003–2013 S600 2003–2014 CL600 2003–2011 SL600 Die M275 AMG is 'n 5,980 cc (6.0 L) weergawe, met 'n aanjaagdruk van 1.52 bar en gebruik 'n lug-tot-vloeistof-tussenverkoeler. Boor en slag is verhoog tot 82.6x93 mm. Die uitset is 450 kW teen 4800–5100 opm met 1000 Nm se wringkrag teen 2000–4000 opm.


Hans Tórgarð (gebore 1969) is 'n Faroëse akteur. Hy is bekend vir sy rolle in die rolprente Submergence (2017) en The Birdcatcher's Son (2019), en in die televisiereeks Ófærð (2015). 2017: Submergence 2019: The Birdcatcher's Son 2015: Ófærð Hans Tórgarð in die Internet-rolprentdatabasis


Erica flacca is 'n plant wat tot die genus Erica behoort en deel van die fynbos vorm. Die plant is inheems aan die Wes-Kaap. Lys van Erica spesies http://redlist.sanbi.org/species.php?species=1820-346 http://plantsoftheworldonline.org/taxon/urn:lsid:ipni.org:names:328698-1


Erica nubigena is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Lys van Erica spesies http://redlist.sanbi.org/species.php?species=1820-618 http://plantsoftheworldonline.org/taxon/urn:lsid:ipni.org:names:329205-1


Erica oatesii is 'n plant wat tot die genus Erica behoort. Die plant is inheems aan die Vrystaat, KwaZulu-Natal, Limpopo, Mpumalanga, Noord-Wes en Eswatini. Lys van Erica spesies http://redlist.sanbi.org/species.php?species=1820-622 http://plantsoftheworldonline.org/taxon/urn:lsid:ipni.org:names:329211-1


Erica prolata is 'n plant wat tot die genus Erica behoort en is deel van die fynbos. Die plant is inheems aan die Wes-Kaap. Hier kom dit voor van Kaap Infanta tot by Stilbaai en in die binneland tot by Swellendam. Daar is moontlik vyf subpopulasies oor waarvan slegs die een in die Nasionale Bontebokpark beskerm word. Die ander subpopulasies se habitat neem af as gevolg van indringerplante soos die rooikrans en landbou aktiwiteite. Lys van Erica spesies http://redlist.sanbi.org/species.php?species=1820-1469 http://plantsoftheworldonline.org/taxon/urn:lsid:ipni.org:names:77077375-1


Farnborough is 'n dorp in die noorde van die Engelse graafskap Hampshire, sowat 55 km (35 myl) suidwes van Londen geleë. Alhoewel die stad in die Doomsday Book (1086) genoem is, het dit tot die laat negentiende eeu 'n klein dorpie gebly. Gedurende die twintigste eeu het dit ontwikkel tot die sentrum van Britse lugvaartnavorsing en 'n slaapstad vir Londen. Elke tweede jaar vind die Farnborough Lugskou hier plaas. Die munisipaliteit (borough) Rushmoor bestaan uit Farnborough en sy naburige dorp Aldershot. Farnborough lê op die hoofspoorlyn tussen Londen en Southampton ongeveer 50 km vanaf Waterloo-stasie. Die M3 snelweg loop deur die noordelike gedeelte van Farnbourgh. Die hoofspoorlyn Londen-Southampton loop parallel met en ongeveer een kilometer suid van die M3. Die Blackwater-rivier vorm beide die oostelike grens van die stad en die Hampshire-Surrey-grens. Die Reading-Guildford-spoorlyn en die Blackwater Valley Road (A331) volg die loop van die rivier. Farnborough se suidelikke grens is die Basingstoke-kanaal. Die grootste gedeelte van Farnborough is beboud met 'n groot vliegveld aan die westekant. Oorspronklik was die meeste van die huidige stad 'n kombinasie van bos en heide.


Iyasu II, of Joshua II (Ge'ez: ኢያሱ; 21 Oktober 1723 - 27 Junie 1755), met die troonnaam Alem Sagad (Ge'ez: ዓለም ሰገድ ʿAläm Sägäd, "Voor wie die wêreld buig") was van 19 September 1730 tot met sy dood keiser van Ethiopië, Hy was ’n lid van die Gondar-tak van die Salomoniese Dinastie en die seun van keiser Bakaffa en keiserin Mentewab (en ook bekend onder sy doopnaam, Welete Giyorgis). Keiserin Mentewab het ’n groot rol tydens Iyasu se bewind gespeel, dalk teen haar wil. Kort nadat hy tot keiser verklaar is, het ’n mededingende aanspraakmaker op die troon die koninklike fort agt dae lank aangeval en die hoofstad, Gondar, net verlaat toe ’n leër met 30 000 soldate van Gojjam opdaag. Hoewel die aanvallers nie deur die fort se mure kon dring nie, is ’n groot deel van Gondar verwoes. In plaas daarvan om die titel "regent" aan te neem, het Mentewab haarself as medeheerser laat kroon – die eerste vroulike heerser in die Ethiopiese geskiedenis.


Die Derg (van die Amhariese woord ደርግ, "komitee" of "raad"; Oromo: Dergii), amptelik die Voorlopige Militêre Regering van Sosialistiese Ethiopië (Amharies: የኅብረተሰብአዊት ኢትዮጵያ ጊዜያዊ ወታደራዊ መንግሥት, ye-Hebratasabʼāwit Ītyōṗṗyā Gizéyāwi Watādarāwi Mangeśt) was die militêre junta wat Ethiopië van 1974 tot 1987 regeer het, hoewel die militêre leierskap tot in 1991 aan die bewind gebly het. Die Derg is in Junie 1974 gestig as die "Koördinerende Komitee van die Gewapende Magte, Polisie en Streeksweermag" deur offisiere van die Ethiopiese weermag en polisie. Dit is aanvanklik deur voorsitter Aman Andom gelei. Die Derg is amptelik hernoem tot die "Voorlopige Militêre Administratiewe Raad" en het die regering van die Keiserryk Ethiopië en keiser Haile Selassie in September 1974 omvergewerp tydens massaprotesoptogte. Die Derg het die monargie afgeskaf en ’n Marxisties-Leninistiese eenpartystaat gestig met homself as enigste party in ’n oorgangsregering. Die afskaffing van feodalisme, groter geletterdheid, nasionalisasie en groot grondhervormings het prioriteite geword. Mengistu Haile Mariam het in 1977 die voorsitter geword en die politieke Rooi Terreur-onderdrukkingsveldtog (Qey Shibir) begin om politieke teenstanders uit te wis, met tienduisende wat sonder verhoor in tronke gegooi en tereggestel is.


Die Nhlanganinirivier is 'n rivier wat sentraal in die Krugerwildtuin, in Limpopoprovinsie, Suid-Afrika vloei. Sy monding is in die Engelharddam aan die suidebank van die Letabarivier enkele kilometer oos van die Letaba-ruskamp. Die kleinerige Nhlanganinidam teenaan die Phalaborwa-Letaba-teerpad, is 'n nuttige uitkykpunt vir wild wat kom water drink. 23°55′43″S 31°25′23″O / 23.9285°S 31.4231°O / -23.9285; 31.4231 23°51′23″S 31°35′47″O / 23.8563°S 31.5965°O / -23.8563; 31.5965 Google-kaart van die Nhlanganinirivier se monding by Geonames.org (cc-by) Hierdie artikel is (gedeeltelik) vertaal uit die Cebuano Wikipedia. Sien bron. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die klein Nhlanganinidam teenaan die Phalaborwa-Letaba-teerpad in die sentrale Krugerwildtuin, Limpopo, is 'n nuttige uitkykpunt vir wild wat kom water drink. Dit is in die Nhlanganinirivier geleë, ongeveer halfpad tussen Phalaborwa en die Letaba-ruskamp.


Gladiolus baumii is 'n meerjarige plant wat tot die genus Gladiolus behoort. Die plant is inheems aan Angola. http://plantsoftheworldonline.org/taxon/urn:lsid:ipni.org:names:437290-1


Thereianthus longicollis is 'n meerjarige blomplant en geofiet wat tot die genus Thereianthus behoort en deel is van die fynbos. Die spesie is inheems aan die Wes-Kaap en kom in die berge tussen Porterville en Wolseley voor. Die plant word beskou as seldsaam, dit het 'n voorkomsgebied van 190 km². http://redlist.sanbi.org/species.php?species=1546-6 http://plantsoftheworldonline.org/taxon/urn:lsid:ipni.org:names:441504-1


Kniphofia leucocephala is 'n meerjarige plant wat tot die genus Kniphofia behoort. Die spesie is inheems aan KwaZulu-Natal en kom by Richardsbaai voor in die grasveld. Die plant het voorkoms gebied van kleiner as 1 km2. Tans is daar slegs een populasie tussen Richardsbaai en St. Lucia. Die plant het 98% van sy habitat verloor die afgelope 70 jaar aan voorstedelike ontwikkeling, aanplant van plantasies, gewasverbouing en die aanplant van suikerplantasies. Indringerplante word ook 'n bedreiging. http://redlist.sanbi.org/species.php?species=2207-31 http://plantsoftheworldonline.org/taxon/urn:lsid:ipni.org:names:968818-1


Die jaar 783 was 'n gewone jaar wat volgens die Gregoriaanse kalender op 'n Saterdag begin het. Dit was die 83ste jaar van die 8ste eeu n.C. Soos ander gewone jare het die jaar 12 maande, 52 weke en 365 dae gehad. 12 Julie – Bertrada, vrou van Pepyn die Korte.


Die jaar 816 was 'n skrikkeljaar wat volgens die Gregoriaanse kalender op 'n Vrydag begin het. Dit was die 16de jaar van die 9de eeu n.C. In teenstelling met gewone jare het die jaar 366 dae en 'n 29 Februarie gehad. 22 Junie – Pous Stefanus IV (V) volg Pous Leo III op. 5 Oktober – Pous Stefanus IV kroon Lodewyk die Vrome en sy vrou Irmengard tot keiser en keiserin in die stad Reims. Ongeveer – Pous Formosus, die 111de pous van die Rooms-Katolieke Kerk († 896). 12 Junie – Pous Leo III, die 96ste pous van die Rooms-Katolieke Kerk (* ±750).


Die jaar 822 was 'n gewone jaar wat volgens die Gregoriaanse kalender op 'n Saterdag begin het. Dit was die 22ste jaar van die 9de eeu n.C. Soos ander gewone jare het die jaar 12 maande, 52 weke en 365 dae gehad. Rabanus Maurus word ab van Fulda. Pous Paschalis I gee die legaatskap oor Skandinawië aan Ebbo, aartsbiskop van Reims. 'Abd-ar-Rahman II word Emir van Córdoba. Saicho, die stigter van die Tendai-Tantriese Boeddhisme in Japan. Early Medieval Europe, 300-1000, Palgrave History of Europe, Roger Collins, Palgrave Macmillan, 2010, ISBN 1137014288, ISBN 9781137014283


18 Junie is die 169ste dag van die jaar in die Gregoriaanse kalender (170ste in skrikkeljare). Daar volg nog 196 dae in die res van die jaar. 1429 – Johanna van Arkel lei die Franse troepe teen die Engelse in Patay, Frankryk. 1452 – Pous Nicolaas V publiseer die bul Dum Diversas wat slawehandel goedkeur. 1464 – Weens die swak belangstelling van die Europese vorste besluit Pous Pius II om self op kruistog te gaan.


Die jaar 1255 was 'n gewone jaar wat volgens die Gregoriaanse kalender op 'n Vrydag begin het. Dit was die 55ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 25 Maart – Pous Alexander IV dreig Manfred se mense met ekskommunikasie. 26 September – Pous Alexander IV verklaar St. Clare van Asissi heilig. Andrei III van Gorodets, Grootprins van die Rjoerik-dinastie († 1304) Guido Cavalcanti, 'n Italiaanse digter († 1300) Onbekend – Batoe Khan, ’n Mongoolse heerser (* 1207).


15 Julie is die 196ste dag van die jaar in die Gregoriaanse kalender (197ste in skrikkeljare). Daar volg nog 169 dae in die res van die jaar. 1410 – Die Slag van Tannenberg vind plaas. 1588 – Pous Sixtus V stel Gian Francesco Mosorini, biskop van Brescia, aan as kardnaal. 1691 – Pous Innocentius XII word gekroon deur kardinaal Urbano Saccetti. 1739 – Pous Clemens XII stel Marcellino Corio, goewerneur van Rome aan as kardinaal. 1799 – Franse soldate ontdek die Rosettasteen op die dorpie Rasjid in Egipte se Nyldelta. 1801 – Pous Pius VII sluit ’n konkordaat met Napoleon Bonaparte. 1870 – Manitoba word die vyfde provinsie van die Kanadese Konfederasie en die Hudson's Bay Company oorhandig die Noordwestelike gebiede aan Kanada. 1913 – Die Lötschberg-spoorlyn tussen die Kanton Bern en die Kanton Wallis oor die Lötschberg-bergmassief in Switserland word geopen 1916 – Die Boeing-maatskappy word in Seattle, Verenigde State, gestig. 1930 – Die Britse regering bestel 1 000 Spitfire vegvliegtuie. 1954 – Nooiensvlug van die Boeing 707. 1974 – Aartsbiskop Makarios, die president van Siprus, word in 'n staatsgreep tot 'n val gebring. 1995 – Serwiese magte dwing Moslems uit Srebrenica in wat die Verenigde Nasies as die grootste "etniese suiweringsoperasie" sedert die Tweede Wêreldoorlog beskryf. 1997 – Die Italiaanse modeontwerper Gianni Versace word voor sy huis in Miami doodgeskiet. 1999 – Die Volksrepubliek China verklaar dat hy oor die nodige tegnologie beskik om 'n neutronbom te vervaardig. 1606 – Rembrandt van Rijn, Hollandse skilder in Leiden († 1669). 1863 – Thomas Maskew Miller, Suid-Afrikaanse boekhandelaar en uitgewer († 1926). 1879 – Ferdinand Postma, eerste rektor van die PU vir CHO († 1950). 1885 – Tom Kennedy, Amerikaanse akteur († 1965). 1892 – Walter Benjamin, Duits-Joodse Marxistiese kultuurfilosoof.


27 Julie is die 208ste dag van die jaar in die Gregoriaanse kalender (209de in skrikkeljare). Daar volg nog 157 dae in die res van die jaar. 1214 – Slag van Bouvines: Keiser Otto IV verloor. 1547 – Pous Paulus III stel Charles I de Guise de Lorraine en Giulio della Rovere aan as kardinale. 1757 – Pous Benedictus XIV verklaar (H)ugo degli Atti salig. 1829 – Pous Pius VIII stel Cesare Nembrini Pironi Gonzaga, biskop van Ancona en Umana en Remigio Crescini, O.S.B.Cas., biskop van Parma aan as kardinale. 1846 – Gioacchino Pecci (later Pous Leo XIII) word aartsbiskop van Perugia. 1865 – 'n Groep van 153 Walliese setlaars kom in die Chubut-vallei in Argentinië in Patagonië aan. 1890 – Vincent van Gogh skiet homself in die bors na 'n worsteling met depressie. 1921 – Navorsers aan die Universiteit van Toronto kondig die ontdekking van die hormoon insulien aan. 1940 – Tweede Wêreldoorlog: Duitsland loods die eerste lugaanval op Nantes, Frankryk. 1953 – 'n Skietstilstand beëindig die driejarige Korea-oorlog, wat tot die verdeling van die Koreaanse Skiereiland in Noord- en Suid-Korea lei. 1975 – Weens toenemende spanning in Angola sluit die Britse regering sy konsulaat en neem Britse burgers landuit. 1982 – Huursoldaatleier kolonel 'Mad Mike' Hoare word skuldig bevind aan die skaking van 'n vliegtuig om te ontsnap na die mislukte staatsgreeppoging in die Seychelle onder sy leiding. 1986 – Greg le Mond, 'n Amerikaner, word die eerste deelnemer van buite Europa wat die Tour de France wen. 1996 – 'n Pypbom ontplof tydens die Olimpiese Spele in Atlanta, Georgia, VSA.


20 Augustus is die 232ste dag van die jaar in die Gregoriaanse kalender (233ste in skrikkeljare). Daar volg nog 133 dae in die res van die jaar. 2 – Lucius Caesar, die aangewese opvolger van keiser Augustus sterf op pad na Spanje in Massilia in die suide van Gallië. 636 – Arabiese magte onder Khalid bin Walid oorwin die Bisantynse magte tydens die Slag van Yarmuk en verkry beheer oor dele van Sirië en Palestina. Dit is die eerste van die groot Moslem-verowerings en die begin van 'n vinnige uitbreiding van Islam buite Arabië. 917 – Die Bulgaarse tsar Simeon I oorwin die Bisantynse magte tydens die Slag van Anchialos. Voortaan moet die Bisantynse ryk 'n jaarlikse belasting aan die Bulgare betaal. 1297 – Tydens die Slag van Veurne oorwin die Franse magte onder Robert van Artois die Vlaamse troepe van Hertog Guido I van Vlaandere. 1400 – Die keurvorste van die Heilige Romeinse ryk dank koning Wenzel af en kies Ruprecht III van die Palts as sy opvolger. 1429 – Alonso de Borja (later Pous Callixtus III) word biskop van Valencia. 1648 – Die Slag van Lens begin.


13 September is die 256ste dag van die jaar in die Gregoriaanse kalender (257ste in skrikkeljare). Daar volg nog 109 dae. 533 – Belisarius se legioene verslaan Gelimer en die Vandale by die Slag van Ad Decimum, waarmee die herowering van die Weste onder Bisantynse keiser Justinianus I begin. 604 – Pous Sabinianus volg Pous Gregorius I op. 1276 – Pous Johannes XXI volg Pous Adrianus V op. 1394 – Jode word uit Frankryk verdryf op bevel van Karel VI. 1515 – Veldslag van Marignano. 20 000-man van die Switserse Bondgenootskap probeer 'n 60 000-man Franse aanvalsmag in Noord-Italië stuit. Vir die eerste keer word kanonne grootskaals in 'n veldslag aangewend.


Die Vandykspruit vloei noordwes van die dorp Loopspruit in die Mpumalanga-provinsie in Suid-Afrika. Dit is in die opvanggebied van die Olifantsrivier. Google-kaart van die Vandykspruit se monding by Geonames.org (cc-by) Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Gqeberha (tot 2021 Port Elizabeth, Xhosa: iBhayi; Zoeloe: Bhayi), wat in die volksmond in Afrikaans dikwels "Die Baai" of net "PE" genoem word, is 'n hawestad geleë aan Algoabaai, in die Oos-Kaapprovinsie, Suid-Afrika, 763 km oos van Kaapstad. Met 'n bevolking van 312 390 (2011) is Gqeberha die grootste stedelike nedersetting in die Oos-Kaapprovinsie. Met die Nelson Mandela-universiteit (voorheen Universiteit van Port Elizabeth) het die stad dekades lank oor die enigste tweetalige universiteit in die land beskik. Gqeberha, wat van 'n klein militêre buitepos tot die vyfde grootste stad en die derde belangrikste seehawe in Suid-Afrika gegroei het, strek oor sestien kilometer langs die kus van die Indiese Oseaan. Die warm subtropiese klimaat, 'n polsende naglewe en lang wit strande soos King's Beach, Humewood, Hobie en Pollock, waarvan sommige in die binnestad lê, maak van die stad 'n gewilde toeristebestemming. Humewoodstrand is as 'n blouvlagstrand gesertifiseer.


Die Grondwetlike Vergadering van Namibië het 'n grondwet geskep wat op 'n veelparty- en menseregte stelsel gebaseer is. Die Uitvoerende President word tot twee 5 jaar termyne beperk en die besit van privaat eiendom word verseker. Drie van die regering se takke is onderworpe aan kontrolerings en voorsiening is gemaak vir geregtelike ondersoeke. Die grondwet maak ook voorsiening dat Namibië 'n gemengde ekonomie moet hê as ook die bevordering van buitelandse beleggings. Ten spyte van die afskaffing van die etnies gebaseerde administrasies wat ingestel is tydens die oorgangstydperk vanaf 1985-1989, het die huidige regering homself daartoe verbind om alle regerings amptenare wat gedurende die tydperk van Suid-Afrikaanse voogdyskap in diensgeneem is, op nasionale- en streeksvlak te behou. Die Grondwetlike Vergadering het homself in die Nasionale Vergadering ontvorm. In 1919 was die Romeins-Hollandse reg as die algemene wetlike stelsel verklaar en dit bly vandag nog so. In die 1992 verkiesing is lede vir die 13 nuwe Streeksrade sowel as munisipaliteite gekies. Twee lede van elke Streeksraad dien op die Nasionale Raad, die land se tweede Parlement. Negentien van die lede is van die regerende SWAPO party en sewe van die Demokratiese Turnhalle-alliansie (DTA).


E-pos, soms ook vonkpos genoem, is kort vir "elektroniese pos". In teenstelling met konvensionele pos, verwys e-pos na die skryf, stuur en ontvang van boodskappe via elektroniese kommunikasiestelsels. Die meeste huidige e-posstelsels maak gebruik van die Internet. E-pos is een van die gewildste gebruike van die Internet en maak deel uit van die vyf hoofpilare daarvan. Om e-pos te kan gebruik, moet die stuurder gewoonlik 'n rekenaar gebruik, alhoewel ander metodes, bv. met 'n slimfoon, ook moontlik is. E-pos het al voor die Internet bestaan en word al sedert die 1960's gebruik. Wikiwoordeboek het 'n inskrywing vir e-pos.


Die jaar 16 was 'n skrikkeljaar wat volgens die Gregoriaanse kalender op 'n Vrydag begin het. Dit was die 16de jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad. Germanicus loods sy poging om Germania te verower. Hy is seëvierend by Idistaviso en wil die Elberivier tot grens verklaar, maar verloor baie van sy skepe in 'n storm. Tiberius, wat nie Germanicus se oorlog ondersteun nie, roep hom terug na Rome waar hy 'n triomftog hou, maar die verowerings word nie gehandhaaf nie.


Die jaar 64 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 64ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad. 18 Julie – Begin van die groot brand van Rome. Gerugte dui aan dat keiser Nero die brand gestig het. Nero beskuldig die Christene. Simon Petrus, ook genoem Petrus of Sefas, een van die twaalf apostels van Jesus Christus en eerste pous volgens die Rooms-Katolieke Kerk (* 1 v.C.).


19 April is die 109de dag van die jaar in die Gregoriaanse kalender (110de in skrikkeljare). Daar volg nog 256 dae. 65 – Na die Pisioniese sameswering teen die Romeinse keiser Nero oopgevlek word, pleeg Gaius Calpurnius Piso selfmoord. Vervolgens word die ander samesweerders soos Seneca, Marcus Annaeus Lucanus en Titus Petronius gedwing om selfmoord te pleeg. 69 – Vitellius word as keiser in Rome ontvang nadat hy in die eerste veldslag van Bedriacum gesiëvier het en Otho selfmoord gepleeg het. 1024 – Pous Johannes XIX volg sy broer Pous Benedictus VIII op. 1042 – Die Bisantynse heerser Michael V probeer om sy stiefmoeder Zoe in ´n klooster te verban. Dit lei tot ´n volksopstand ingevolge waarvan hy gedwing word om te abdikeer. 1213 – Pous Innocentius III roep ondersteuners op tot die vyfde kruistog. 1479 – Giuliano della Rovere (later Pous Julius II) word kardinaal-biskop van Sabina. 1529 – Tydens die Reichstag te Speyer protesteer ses vorste en 14 vrye stede namens die Protestantse minderheid teen die verbanning van Martin Luther en die Protestantse leer 1539 – Die Verdrag van Frankfurt onderteken. 1587 – Die Engelse Sir Francis Drake vernietig onverwags die Spaanse Armada wat in die hawe van Cadiz voor anker lê.


Opebroninhoud is enige skeppende werk, insluitende artikels, prente, luister- en kykmateriaal, wat gepubliseer word in ’n formaat wat eksplisiet toelaat dat die materiaal gepubliseer en herversprei mag word. Die inhoud kan in die publieke domein val of aan ’n ander lisensie soos die GNU/FDL-lisensie onderworpe wees. Die eerste aangetekende gebruik van die term "opebroninhoud" was waarskynlik die poging van die Koninklike Vereniging om, as ’n openbare onderneming, inligting oor die wêreld heen te versprei en deel.


Violet is 'n kleur, naby aan pers. Viooltjies is blomme met hierdie kleur. Violet is 'n karakter in die strokiesprent Peanuts deur Charles M. Schulz. Violet is 'n Broadway musiekblyspel. Nissan Violet, 'n 1973-Japannese sedanmotor wat as die Nissan Stanza gebou en bemark is in Suid-Afrika.


Die penis of fallus is die uitwendige manlike geslagsorgaan wat by soogdiere ook gebruik word vir urinering. Dit is verwant aan die vroulike klitoris, aangesien dit vanuit dieselfde embriologiese struktuur ontwikkel. Die penis kan 'n ereksie kry en dan gebruik word vir seksuele omgang of masturbasie. Die menslike penis verskil van sommige ander soogdierspesies s'n deurdat dit nie 'n ereksiebeen het nie. Om die verharde, regop toestand te verkry en te behou, verhoog die bloedvloei na die penis en word ekstra bloed daar gestoor. Dit kan ook nie binne-in die buikholte ingetrek word nie en is groter as ander soogdiere s'n in verhouding tot die liggaamsmassa. Die menslike penis bestaan uit drie kolomme verhardbare weefsel: die twee corpora cavernosa en 'n corpus spongiosum Die corpus spongiosum lê aan die onderkant (ook bekend as die ventrale kant) van die penis en die twee corpora cavernosa langs mekaar aan die bokant (dorsale kant). Die eindpunt van die corpus spongiosum is keëlvormig vergroot. Hierdie vergroting vorm die eikel (Engels: glans) van die penis. Die voorhuid is onder aan die eikel geheg.


Die jaar 1821 was 'n gewone jaar wat volgens die Gregoriaanse kalender op 'n Maandag begin het. Dit was die 21ste jaar van die 19de eeu n.C. Soos ander gewone jare het die jaar 12 maande, 52 weke en 365 dae gehad. 10 Februarie – Annibale Sermattei della Genga (later Pous Leo XII) word aartspriester van die basiliek S. Maria Maggiore. 24 Junie – Simon Bolivar verslaan die Spanjaarde tydens die Slag van Carabobo. 10 Augustus – Missouri word die 24ste deelstaat van die Verenigde State. 27 September – Meksiko bereik sy onafhanklikheid van Spanje, waarmee die Meksikaanse Onafhanklikheidsoorlog eindig. 22 Februarie – Jan van Beers, Vlaamse digter († 1888). 11 November – Fjodor Dostojefski, Russiese skrywer († 1881). 23 Februarie – John Keats, 'n Engelse romantiese digter (* 1795). 5 Mei – Napoléon Bonaparte, generaal en regeerder van Frankryk (* 1769). 24 Augustus – John William Polidori, Engelse romantiese skrywer (* 1795).


Die jaar 1794 was 'n gewone jaar wat volgens die Gregoriaanse kalender op 'n Woensdag begin het. Dit was die 94ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. Die Suidelike Nederlande word by Frankryk ingelyf. Die Engelse kaptein William Brown is die eerste buitelander wat die hawe van Honolulu (Oahu-eiland, Hawaiï) bereik. 11 Januarie – Jan Willem Wernich word as Landmeter-Argitek aangestel aan die Kaap. 21 Februarie – Pous Pius VI stel agt nuwe kardinale aan, waaronder Jean-Siffrein Maury, aartsbiskop-biskop van Montefiascone en Corneto. 21 Februarie – Annibale Sermattei della Genga (later Pous Leo XII) word titulêr aartsbiskop van Tirus en nuntius in Lucerne. 14 Maart – Annibale Sermattei della Genga (later Pous Leo XII) word as nuntius verplaas na Keulen maar moet weens die oorlog sy intrek in Augsburg neem. 28 Augustus – Pous Pius VI publiseer Auctorem fidei teen biskop Scipione del Ricci en die sinode van Pistoia. 12 Mei – Sir George Cathcart, 'n Britse generaal, diplomaat en goewerneur van die Kaapkolonie († 1854).


Die jaar 1741 was 'n gewone jaar wat volgens die Gregoriaanse kalender op 'n Sondag begin het. Dit was die 41ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. 23 April – Pous Benedictus XIV verklaar Alessandro Sauli salig. 30 Mei – Pous Benedictus XIV publiseer Non ambigimus oor vas. 30 Junie – Pous Benedictus XIV publiseer Quanta Cura oor die verbod op die handel in aalmoese en skryf in sy brief Pro exima tua aan Charles Emmanuel, koning van Sardinië, teen merkantilisme. 22 Augustus – Pous Benedictus XIV publiseer In suprema Universalis oor vas. 26 Augustus – Pous Benedictus XIV publiseer Quamvis Paternae oor Apostoliese protonotarii. 22 September – Pous Benedictus XIV verklaar Alvarez van Cordova salig. 6 Oktober – Pous Benedictus XIV verklaar Niccolò Albergati salig. 4 November – Pous Benedictus XIV publiseer Benedictina oor die geldigheid van gemengde huwelike. 17 November – Pous Benedictus XIV publiseer Satis vobis compertum oor die huwelik. 13 Desember – Pous Benedictus XIV verklaar Pedro González heilig. 22 Desember – Pous Benedictus XIV publiseer Immensa Pastorum principis teen die verslawing van die Amerikaanse volke.


Brandewyn (Engels: brandy, Nederlands: brandewijn — gedistilleerde wyn) is 'n algemene naam vir gedistilleerde wyn, wat gewoonlik 40–60% etielalkohol per volume bevat. Dit word ook gebruik om spiritualieë wat vanuit ander vrugte gedistilleer word, aan te dui, soos byvoorbeeld pruimbrandewyn. Die Europese Unie beskerm Konjak as die naam vir brandewyn wat eksklusief in die Cognacstreek van Frankryk gemaak word deur middel van tradisionele metodes, en net so vir Armagnac uit die Armagnacstreek van Frankryk. Indien matig gebruik, is brandewyn 'n gesonde drankie. Dit help met die verligting van verkoue en griep, asook met sinusitis en die oopmaak van die asemhalingstelsel. Dit is 'n bekende digestief wat met spysvertering help. Voorts is dit 'n bloedverdunner en teenwerker vir cholesterol. Weens sy gesondheidseienskappe het mense reeds van ouds reeds brandewyn eau de vie (water van die lewe) gedoop. Brandewyn is suiwer in die sin dat geen preserveermiddels bygevoeg word nie. In hierdie opsig word brandewyn van natuurlike wyn onderskei, aangesien daar in die vervaardigingsproses van natuurlike wyn swaweldioksied as preserveermiddel bygevoeg word. Foeselolie Wikiwoordeboek het 'n inskrywing vir brandewyn. Hierdie artikel is ’n saadjie.


Olivier, soms Olivier de Vienne of Genne sgenoem, is een van die fiktiewe en legendariese figure van die Middeleeuse Franse epiek, die Matière de France. Hy word beskryf as die getroue metgesel, raadgewer en vertroude van Roland, die ridder en naamgewende hoofkarakter in die Rolandslied. Soos Roland word ook Olivier as 'n voorbeeld van 'n volmaakte ridder uitgebeeld. Hierdie artikel is ’n saadjie. Voel vry om Wikipedia te help deur dit uit te brei.


Bethlehem kan verwys na: Bethlehem, Palestina, 'n stad in die Wesoewer, Palestina. Bethlehem, Vrystaat, 'n dorp in die Oos-Vrystaat, Suid-Afrika. Bethlehem, Groningen, Nederland. Bethlehem, Nieu-Seeland, in die stad van Tauranga. Bethlehem, Carmarthenshire, Wes-Wallis, Verenigde Koninkryk Bethlehem, Connecticut Bethlehem, Florida Bethlehem, Georgia Bethlehem, Indiana Bethlehem, Kentucky Bethlehem, Maryland Bethlehem, New Hampshire Bethlehem, New York Bethlehem, Noord-Carolina Bethlehem, Pennsilvanië Bethlehem, Tennessee Bethlehem, Wes-Virginia


'n Veer is 'n buigsame elastiese voorwerp wat gebruik word om meganiese energie te stoor. Vere word tipies uit staal of geelkoper vervaardig. Die mees algemene tipe vere is: die spiraal- of krulveer (wat gemaak word deur 'n draad rondom 'n silinder te draai) – dit is 'n tipe wringveer, omdat die draad self vervorm word wanneer die veer saamgedruk of uitgerek word. (Neem kennis dat die gebruiklike term hier streng tegnies gesproke nie korrek is nie aangesien die veer eerder in die vorm van 'n heliks is). die bladveer (plat veerkragtige plaat, wat veral in veringstelsels, elektriese skakelaars en boë gebruik word) die plat spiraalveer (soos gebruik in horlosies en galvanometers) Ander tipies sluit in: die Belleville-veer, 'n skyfvormige veer wat gewoonlik gebruik word om spanning op 'n voorwerp uit te oefen asook in die ontstekingsmeganismes van drukgeaktiveerde landmyne. die veerwasser, wat gebruik word om 'n konstante trekspanning teen die as van 'n sluitstuk af toe te pas. die wringveer (enige veer wat ontwerp is om gedraai/vervorm te word eerder as om gerek of saamgepers te word) die gasveer, 'n volume gas wat saamgepers word Rek, 'n spanveer waar die energie gestoor word deur die materiaal uit te rek.


Roquefort is 'n Franse soort blouskimmelkaas wat as die beste van sy soort wêreldwyd bekend staan. Slegs kaas, wat in die grotte van die dorp Roquefort-sur-Soulzon (département Aveyron) ryp geword het, mag hierdie naam dra. Die jaarlikse produksie het in 1998 17 716 ton bereik. In die jaar 1060 verwys Franse kloosterboeke vir die eerste keer na die Roquefort. Die kaas word vandag nog steeds volgens die ou tradisie van skaapmelk gemaak. Die melkskape, wat in die suide van Frankryk wei, hou van wilde kruie wat net op kalkagtige bodems groei en 'n besondere, pikante smaak aan die Roquefortkaas verleen. Wikimedia Commons het meer media in die kategorie Roquefort.


Montpelier is die hoofstad van die deelstaat Vermont (noordoostelike Verenigde State) en administratiewe sentrum van die distrik Washington in die noordelke gedeelte van Sentraal-Vermont. Montpelier lê teen 'n hoogte van 350 meter bo seevlak in 'n vallei van die Groen Berge. Met 'n bevolking van slegs 7 855 mense volgens die sensus van 2010 is Montpelier die kleinste hoofstad van 'n Amerikaanse deelstaat. Saam met Barre vorm Montpelier 'n klein mikropolitaanse gebied in die hartland van Vermont, wat ook as twin cities ("tweelingstad") bekend staan. Die stad huisves die Kulinêre Instituut van Nieu-Engeland (Engels: New England Culinary Institute) en die hoofkwartiere van 'n aantal assuransiemaatskappye en tree ook as gasheerstad van die Green Mountains-filmfees op. Die houtbedryf en granietverwerking was vroeër die ekonomiese basis van Montpelier, en slegs die laasgenoemde nywerheid speel tans nog 'n klein rol. Montpelier is in die tydperk tussen 1781 en 1787 gestig. Die naam is deur kolonel Jacob Davis gekies en afgelei van die Franse stad Montpellier. Aangesien Frankryk die onafhanklikwording van die Verenigde State destyds gesteun het, was Franse plekname baie gewild.


Kalmthout is 'n Belgiese dorp en munisipaliteit in die noordweste van die Vlaamse provinsie Antwerpen, aan die grens met die Nederlandse provinsie Noord-Brabant. Die munisipale gebied het 'n oppervlakte van 59 km² en sowat 18 000 inwoners (2011). Noordelik lê die natuurgebied die Kalmthoutse Heide. (nl) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die dorp in die Noord-Kaap. Vir die artikel oor die soogdier, sien asseblief Springbok. Springbok is die hoofdorp van Namakwaland, ongeveer 555 km noord van Kaapstad en 40 km suid van Steinkopf aan die N7 nasionale pad geleë tussen granietkoppies. Die nabygeleë Okiep en Nababeep was lank belangrike kopermynbousentra. Die naam is waarskynlik afgelei van die troppe springbokke wat by 'n plaaslike fontein gesuip het voor die ontdekking van koper. Dit is die setel van talle van die Noord-Kaap se regeringsdienste, asook die sentrum van die handel, nywerheid, vervoer en administrasie van Namakwaland. Die gebied is in 1685 deur goewerneur Simon van der Stel op sy beroemde ekspedisie besoek toe hy 'n prospekteerskag hier naby gesink het. Die dorp was oorspronklik bekend as Springbokfontein en is in 1862 gestig, danksy die ontginning van koper in die omgewing. Dit is vir die eerste keer kommersieel deur ene King in 1850 ontgin. Die dorp het in 1933 munisipale status verkry. Dit is in die Tweede Vryheidsoorlog beleër en verower deur generaal S.G. Maritz. 'n Gedenkteken by die bekende klipkoppie in die middel van die dorp gedenk die Simboliese Ossewatrek van 1938 wat Springbok aangedoen het.


SpVgg Weiden is 'n Duitse sportklub uit Weiden in der Oberpfalz in die deelstaat Beiere, veral bekend om sy sokkerafdeling. Die klub is op 19 Januarie 1924 gestig. In 1935 het die span die Gauliga Beiere gehaal, destyds die hoogste Duitse vlak, maar is na een seisoen weer gerelegeer. Tydens die Tweede Wêreldoorlog het die klub weer die Gauliga gehaal (as Reichsbahn SG Weiden) vanaf die 1941/42-seisoen, totdat die Beiere-liga in 1945 platgeval het as gevolg van die oorlog. Na die oorlog is die klub herstig as SpVgg Weiden en was sy grootste sukses toe hy die Regionalliga Suid gehaal het in die 1965/66-seisoen, destyds die tweede hoogste vlak. Die klub speel tans in die Oberliga Beiere. Behalwe sokker bied die klub ook kegelbal en kanovaart. Amptelike klubblad


Die Progressiewe Party het uit die Verenigde Party ontstaan en was die oorspronklike voorloper van die huidige Amptelike Opposisie in die Suid-Afrikaanse parlement, die Demokratiese Alliansie. Na die parlementsitting van 1959 het verdere verdeeldheid in die Verenigde Party duidelik begin word. Die Verenigde Federale Party en Liberale Party het reeds in 1953 van die V.P. afgestig, maar die grootste skeuring in die party se geskiedenis sou op 13 Augustus 1959 gebeur. Liberaalgesinde lede van die V.P. was al hoe meer ten gunste van volledige, politieke integrasie as die amptelike V.P.-beleid en het hulle toenemend ten gunste van groter swart verteenwoordiging in die Parlement en 'n gemeenskaplike kieserslys vir alle stemgeregtigdes begin uitspreek. Die verdeeldheid is op die V.P. se sentrale kongres op 13 en 14 Augustus 1959 op dramatiese wyse op die spits gedryf. Konserwatiewe lede van die V.P. het gehoop hulle sou die progressiewe lede op die kongres uit die party kon verdryf. Die hoofverskil tussen die meerderheid, konserwatiewe lede van die party en die minderheid, progressiewe lede was die party se houding jeens die aankoop van meer grond vir die tuislande.


Generaal Benjamin Johannes Viljoen is op 7 September 1869 gebore op die plaas Varkiesdraai, distrik Wodehouse, Kaapkolonie as die vierde kind van Wynand Johannes Viljoen en Susanna Magdalena Storm. Hy is op 14 Januarie 1917 oorlede in La Mesa, Nieu-Meksiko. Hy tree op 5 September 1889 in Umtata in die huwelik met Helena Beatrice Els. Vyf kinders is uit die huwelik gebore. Hy het in 1890 na Johannesburg verhuis. In 1896 het hy die Krugersdorpse Vrywilligerskorps gestig en saam met hulle die Jameson-invallers en ander swart kapteinskappe teengestaan. Hy is later 'n joernalis van Krugersdorp en Pretoria. Hy is verkies as volksraadlid van die ZAR vir Krugersdorp en het Paul Kruger teengestaan oor sy siening aangaande die uitlandergeskil. Hy is verkies as assistent-kommandantgeneraal van die ZAR tydens die Anglo-Boereoorlog. Hy verwerf wêreldroem as militaris en beoefenaar van guerilla-oorlogvoering. Na sy gevangeneming word hy verban na St. Helena en na sy vertrek na die VSA in 1904 skei hy van Lenie Els en tree hy in 1905 in die huwelik met Myrtle Belle Dickason; die huwelik was kinderloos.


Die Kobe Hawetoring of Kobe Port Tower (Japannees: 神戸ポートタワー Kōbe Pōto Tawā), 'n hiperboloïedstruktuur, is 'n 108 meter hoë lattice toring die vorm van 'n in form of a hiperboloïed in Kobe, Hiogo-prefektuur, Japan. Die toring wat as telekommunikasietoring dien is deur Koichi Itoh ontwerp en is op 21 November 1963 geopen. Die Kobe Hawetoring het 'n uitkykdek teen 'n hoogte van 90,28 meter wat outomaties roteer om 'n 360° uitsig oor Kobe Stad, Awaji-eiland en Osakabaai te bied. Lys van torings Hiperboloïedstruktuur http://www2.odn.ne.jp/yoko-tower/towers/kobeport-e.htm Geargiveer 23 Oktober 2006 op Wayback Machine http://www.kobe-meriken.or.jp/port-tower/ (in Japannees)


Die Opper-Silesië-metropool (Pools: Górnośląsko-Zagłębiowska Metropolia (GZM)) is 'n belangrike metropolitaanse gebied in die suide van Pole, in 'n historiese distrik van Silesië aan die Weichsel (Pools: Wisła) en Oderriviere.


Theo Jörgensmann (gebore 29 September 1948 in Bottrop) is 'n Duitse klarinetspeler, musikant en komponis. Hy word algemeen beskou as een van die belangrikste jazz klarinetspelers in Europa. Gedurende sy dertigjarige loopbaan het hy klarinet gespeel tydens uiteenlopende feeste en uitvoerings in Duitsland en ander state. Hy speel onder andere saam met John Carter, Perry Robinson, Willem van Manen, Paul van Kemenade, Tristan Honsinger, Eric van der Westen, Willem Breuker, Albert Mangelsdorff, Kenny Wheeler en Lee Konitz. In 1983 word Jörgensmann se eerste soloalbum uitgegee met die naam "Laterna Magica". Van 1985 tot 1998 speel hy saam met Willem van Manen se orkes. In 1997 besluit Jörgensmann om weer sy eie groep te stig. Jörgensmann is bekend weens sy eie unieke styl sowel as sy gevoel vir improvasie. Deur die jare skryf hy baie oor musiekfilosofie en doseer ook aan die Universiteit Duisburg van 1983 tot 1993. Jörgensmann skryf ook saam met Rolf-Dieter Weyer 'n boek Kleine Ethik der Improvisation. Van 2003 speel hy saam met Trio Oles Jörgensmann Oles en van 2008 speel hy saam met Trio Hot.


J kan na een van die volgende onderwerpe verwys: J, die letter (J – j) J, of Joule is in die SI stelsel die eenheid van verrigte arbeid.


Bindingslengte is die gemiddelde afstand tussen die kerne van twee atome wat chemies gebind het. Wanneer twee atome bind, oorvleuel hul orbitale (mees waarskynlike bewegingsruimtes van elektrone). 'n Atoom bestaan uit 'n klein sentrale kern met 'n negatiefgelaaide elektronwolk om die kern. Indien die aantrekkingskragte tussen die atome sterk is, beweeg die atome en dus ook hul kerne naby aan mekaar en is die bindingslengte baie kort. Met swakkeer aantrekkingskragte tussen die atome, is die bindingslengte langer, wat beteken dat die atome se kerne verder weg is. Bindingslengte neem toe met toename in atoomgrootte. Kleiner atome kan nader aan mekaar beweeg met 'n gevolglike korter bindingslengte. Omdat die waterstofatoom die kleinste atoom is, is die H-H binding die kortse binding bekend. Bindingslengte verskaf ook inligting oor die atome wat by binding betrokke is en of die binding 'n enkel-, dubbel- of drievoudige binding is. Atome wat in 'n molekuul gebind is, vibreer asof hulle met 'n veer aan mekaar gebind is, wat variasie in fisiese bindingslengte teweeg bring. Die bindingslengte word egter as die gemiddelde lengte geneem.


Laser Inc is 'n musiekgroep van Swede wat musiek in die genres eurodance, eurotechno en techno maak. Laser Inc bestaan uit die sanger Jonas, tesame met Robin (Raaban) en Izko (Chainkickerz). Die groep is veral bekend vir hul 2007-treffer "Det var en gång en fågel" (Afrikaans: Daar Was Een Keer 'n Voël). "Det var en gång en fågel" (2007) "Dansa tills ni Svimmar" (2007) "Sola och Bada" (2007) "Festen är Igång" (2007) "Fiskeeliten" (2007) "Abraham" (2007) "Vem är jag" (2007) "När man var liten" (2008) "Glider i fjällen" (2008) "Vi äro musikanter" (2008) "Lin" (2008) "Min lilla kossa Martin" (2008) Amptelike webwerf Geargiveer 28 Augustus 2010 op Wayback Machine Hul MySpace-bladsy 'n Nie-vrye beeld van die groep[dooie skakel] Foto op hul MySpace Logo op hul MySpace


Kiel is die hoofstad en grootste stad van Duitsland se mees noordelike deelstaat Sleeswyk-Holstein met 'n oppervlakte van 118,6 vierkante kilometer en 'n bevolking van 242 041 (soos op 31 Desember 2011). Kiel is sowat 90 kilometer noord van Hamburg aan die Kieler Förde geleë en 'n beduidende sentrum van die skeepsbou, asook die setel van 'n universiteit. Die geskiedenis van Kiel is van begin af deur sy ligging aan die Oossee bepaal - selfs die naam verwys na die geografiese ligging en het sy oorsprong in die Nederduitse tom kyle of "aan die fjord" geleë. Reeds enkele dekades ná sy stigting het Kiel by die magtige Hanseverbond aangesluit, maar moes sy leidende rol as Oosseehawe ná 'n kort tydperk aan Lübeck afstaan. 'n Tweede belangrike hupstoot vir die ontwikkeling van Kiel was die stigting van die Christiania Albertina in 1665 - een van die eerste universiteite in die Oosseegebied. In 1727 het hertog Friedrich von Holstein-Gottorf sy regeringsetel in die stad gevestig.


Aldealpozo is 'n munisipaliteit in die provinsie Soria in die Spaanse outonome gebied Kastilië en León. Volgens die 2012-sensus (Instituto Nacional de Estadística) het die munisipaliteit 'n bevolking van 27 inwoners. Hierdie Spanje-verwante artikel is 'n saadjie. U kan help deur dit uit te brei.


Mineralogie of delfstofkunde is 'n tak binne die veld geologie wat spesialiseer in die studie van minerale en hul voorkoms, ontstaan, metamorfose en die rol wat dit vervul in die geologie. Die Internasionale Mineralogiese Vereniging (IMA) is 'n internasionale organisasie waarvan die lede die mineralogie uit verskillende lande verteenwoordig. Die vereniging se aktiwiteite omvat die beheer van die benaming van minerale (via die Kommissie vir nuwe minerale en mineraalname) asook die instandhouding van 'n databasis van minerale. Teen 2004 het die IMA al sowat 4 000 verskillende soorte minerale erken en gelys. Hiervan word 150 as "oorvloedig", 50 as "insidenteel", en die res as "seldsaam" beskou. Aardrykskunde Lys van minerale Uitgebreide databasis van minerale (en) "De Natura Fossilium"/Textbook on Mineralogy - Standaardwerk deur die "Vader van die Mineralogie" Georg Agricola International Mineralogical Association (en) mineralogy museums - Uitgebreide lys van mineraalmuseums Virtual Museum of the History of Mineralogy (handel oor die geskiedenis van mineralogie) Hierdie mineraal-verwante artikel is 'n saadjie. U kan die wikipedia help deur dit uit te brei.


Destino is 'n geanimeerde kortfilm wat in 2003 deur die Walt Disney-maatskappy vrygestel is. Destino is uniek in die opsig dat die vervaardiging daarvan aanvanklik in 1945 begin het, 58 jaar voor dit vir die eerste keer vrygestel is. Die projek was 'n samewerking tussen Amerikaanse animeerder Walt Disney en Spaanse skilder Salvador Dalí, met musiek geskryf deur die Meksikaanse liedjieskrywer Armando Dominguez. Die beelddraaiboek vir Destino is oor 'n tydperk van agt maande deur Disney ateljeekunstenaar John Hench en Dalí in laat 1945 en 1946 ontwikkel. Finansiële oorwegings het egter veroorsaak dat Disney produksie moes stop. Die destydse Walt Disney Ateljees het na die Tweede Wêreldoorlog gebuk gegaan onder finansiële probleme. Hench het 'n kort animasietoets van omtrent 18 sekondes voltooi in die hoop dat dit Disney se belangstelling in die projek sou laat herlewe, maar produksie is nie meer as finansieel vatbaar beskou nie en is onbepaald uitgestel. In 1999 het Walt Disney se kleinneef Roy Edward Disney, terwyl hy aan Fantasia 2000 gewerk het, op die dormante projek afgekom en besluit om dit weer aan die gang te kry.


Cheddarkaas is 'n harde of halfharde kaas met 'n liggeel tot oranje kleur en 'n skerp smaak wat sy oorsprong in die Engelse dorp Cheddar in die graafskap Somerset het. Cheddar is die gewildste soort kaas in die Verenigde Koninkryk wat 51 persent van dié land se jaarlikse kaasmark van £1,9 miljard verteenwoordig. Cheddarkaas het ook in ander lande met 'n Engelssprekende bevolking soos die Republiek van Ierland, die Verenigde State, Australië, Nieu-Seeland, Suid-Afrika en Kanada gewild geraak waar dit ook plaaslik vervaardig word. Kaas word reeds sedert die 12de eeu in die omgewing van Cheddar gemaak. Die plaaslike kaas is deur koning Henry II as die beste in die land beskryf. Finansiële rekords van die koninklike hof, wat uit 1170 dateer, verwys na 'n aankoop van 10 420 pond (omstreeks 4 644 kg) Cheddarkaas teen 'n prys van een farthing ("oortjie") per pond (of £3 per ton). Die grotte van die dorp Cheddar is danksy hul konstante temperatuur van 7 °C tradisioneel as koel- en stoorplek vir plaaslik geproduseerde kaas gebruik.


Mhlambanyatsi (voorheen Buffelspruit) is 'n dorp in die westelike dele van Eswatini. Die dorp is 18 kilometers suid-wes van die hoofstad Mbabane geleë. HAT Taal-en-feitegids, Pearson, Desember 2013, ISBN 978-1-77578-243-8 Fitzpatrick, M., Blond, B., Pitcher, G., Richmond, S., en Warren, M. (2004) South Africa, Lesotho and Swaziland. Footscray, VIC: Lonely Planet. Hierdie artikel is 'n saadjie van 'n dorp of plek in Eswatini. U kan ons Wikipedia help deur dit uit te brei.


Die dwergmuishond (Helogale parvula) is 'n klein, donker soogdier wat van Ethiopië tot Angola en suidwaarts tot in die oostelike streke van Suider-Afrika aangetref word. 'n Gemiddelde volwasse dwergmuishond bereik 'n lengte van 40 cm: die liggaam en kop het saam 'n lengte van tussen 18 en 260 cm, met 'n stert wat tussen 12 en 20 cm lank is. Dwergmuishonde is donker diertjies en hulle pelse wissel van 'n gespikkelde bruin tot grys kleur. Die onderbene en stert is oor die algemeen bietjie donkerder as die liggaam, terwyl die maag weer bietjie ligter is. Die dwergmuishond woon hoofsaaklik in tonnels en gate in termietneste of boomstompe in grasvelde, beboste gebiede en bergagtige struikvelde. Hulle word van seevlak tot hoogtes van 1800 m bo seespieël aangtref. Die dwergmuishond se dieet bestaan oor die algemeen uit insekte, reptiele en ander klein soogdiertjies. Dwergmuishonde word gewoonlik in groepe aangetref, met 'n dominante wyfie en haar nageslag. Die wyfie se maat het tweede rang in die groep en hulle is die enigste paartjie in die groep wat sal paar.


Virale bemarking en virale advertensie verwys na bemarkingstegnieke wat voorafbestaande sosiale netwerke gebruik om die handelsmerkerkenning te verhoog of om ander bemarkingsdoelwitte (soos produkverkope) te verwesenlik deur selfverspreidende prosesse te gebruik, soortgelyk aan die verspreiding van virusse en rekenaarvirusse. Dit kan bestaan uit mondelingse oorvertellinge, of aangevuur word deur die netwerkvermoëns van die internet. Virale bemarking is 'n bemarkingsverskynsel waar mense aangemoedig word om 'n bemarkingsboodskap vrywilliglik aan te stuur. Virale promosies kan die vorm aanneem van videoknipsels, interaktiewe speletjies, elektroniese boeke, handelsmerksagteware, beelde of selfs teksboodskappe. Die basiese vorm van virale bemarking is nie oneindig volhoubaar nie. Daar word beweer dat 'n tevrede kliënt gemiddeld drie mense van 'n produk of diens vertel waarvan hy/sy hou en elf mense van 'n produk of diens vertel waarvan hy/sy nie hou nie. Virale bemarking steun sterk op die natuurlike gedrag van mense. Die doel van bemarkers wat belangstel in die skep van virale bemarkingsprogramme is om indiwidue te identifiseer met hoë sosiale netwerkpotensiaal en skep dan virale boodskappe wat byval vind by hierdie segment van die bevolking waar dit 'n hoë waarskynlikheid het om aangestuur te word.


'n Teelig is 'n klein kersie wat nouliks roet afgee en in klein houers uit aluminium aangebied word. Soms word die houers ook uit ander metale of glas gemaak. Oorspronklik is teeliggies in stowe gebruik om teepotte warm te hou - hul naam is ook daarvan afgelei. Teeliggies word daarnaas dikwels ingespan om reukolie in lampe te verwarm. Deesdae word teeliggies ook as ligbronne vir dekoratiewe doeleindes gebruik waarby die verwarmingseffek slegs 'n ondergeskikte rol speel. 'n Groot verskeidenheid teelighouers is verkrygbaar, net soos spesiale teeliggies met kleur- en geurstowwe in hul kerswas. 'n Teeliggie brand dikwels met 'n sagte, rustige, klein tot middelgroot vlam. Danksy die aluminiumhouer se warmtegeleiding word die hele was binne 'n kort tyd vloeibaar en verbrand sodoende volledig. Die pitte van teeliggies word met 'n spesiale houer vasgemaak sodat hulle regop in die was gehou word. Vanweë die hoë temperature tydens verbranding moet teeliggies steeds in spesiale houers, lampe of ten minste 'n veilige onderlaag (wat nie as warmtegeleier kan fungeer nie) gebruik word. Gewone teeliggies het 'n deursnee van sowat 39 millimeter en 'n brandduur van tussen drie en vier ure.


Tetrasiklien is 'n breëspektrum antibiotikum wat deur bakterieë in die genus Streptomyces geproduseer word. Tetrasiklien bind aan die 30S-ribosomale subeenheid deur die interaksie met die 16S rRNS. Hiermee verhoed die antibiotika die binding van amino-geassetileerde tRNS aan die ribosoom en gevolglik word proteïensintese in die sel gestop. Weerstand teen tetrasiklien kan o.a. deur die afskeiding van mono-oksigenase of ribosomale beskermingsproteïne gefasiliteer word. Hierdie artikel is ’n saadjie. Voel vry om Wikipedia te help deur dit uit te brei.


Die V-2 was die eerste onbemande geleide ballistiese vuurpyl. Die A-4 (Aggregat 4), later hernoem na V2, was die opvolger van die V-1. Die hoofmotor van die vuurpyl het metanol en vloeibare suurstof as brandstof gebruik. Die brandstofpompe is aangedryf met waterstofperoksied en natriumpermanganaat. 'n V-2 kon 'n maksimum hoogte van 83 tot 93 km bereik en het 'n reikafstand van tussen 321 en 362 km gehad. Die plofkop het bestaan uit Amatol Fp60/40, het ongeveer 738 kg geweeg en kon 'n hele blok huise in een slag vernietig. Net voor dit opgestyg het, het die V-2 sowat 4 040 kg geweeg. Die vuurpyl het een swaarteversnelling met opstyging bereik wat mettertyd toegeneem het tot met 8 swaarteversnellings net voor die motor afgeskakel is. Die vuurpyl het 'n valsnelheid van 3 600 km/h bereik en het sy teiken getref teen drie keer die spoed van klank. Die vuurpyl is vir die eerste keer in operasionele gebruik geneem op 8 September 1944; met Parys en Londen as teikens. Die V2-offensief het geduur vanaf September 1944 tot en met Maart van 1945.


Boat Club is 'n baleaarse popduo vanuit Gotenburg, Swede wat uit die lede Andreas Wahlström en Magnus Christakis bestaan. Die twee het in 1999 met geraasmusiek begin eksperimenteer. Mettertyd het hulle hul meer vir die kombinering van geraas en konvensionele popstrukture begin interesseer, en uiteindelik het hulle hul identiteit in shoegaze-popmusiek gevind. Hulle het hul groep toe Citylights genoem en die meeste demomateriaal is in Wahlström se woonstel met behulp van onder meer elektroniese tromme opgeneem. Caught the Breeze EP (3 September 2007) Warmer Climes EP (2007) Amptelike webwerf Geargiveer 12 Augustus 2010 op Wayback Machine (en) MySpace-profiel (en) MusicBrainz-profiel (en) Discogs-profiel (en) Onderhoud op Viceland.com[dooie skakel] (en) "Memories" op YouTube "Nowhere" op YouTube "Warmer Climes" op YouTube Hierdie artikel is ’n saadjie. Voel vry om Wikipedia te help deur dit uit te brei.


Ondjiva (voor-1975 Pereira d'Eça) is die hoofstad van die Cunene-provinsie in Angola. Die dorp is ook een van die grootse dorpe in die land en het 'n bevolking van 19 602 in 2010 gehad. bevoelkerungsstatistik.de Hierdie artikel is ’n saadjie. Voel vry om Wikipedia te help deur dit uit te brei.


Die Barnsteenkus is 'n kusstrook aan die Oossee noordwes van Kaliningrad (Koningsberg in die voormalige Oos-Pruise, tans in die Russiese eksklawe Oblast Kaliningrad geleë) wat vanweë sy beduidende barnsteen-voorkomste só vernoem is. Barnsteen word hier in dagmynbou ontgin. Die gebied het reeds in die antieke tydperk as 'n belangrike verskaffer van barngesteen bekend gestaan – die Romeinse skrywer Tacitus verwys in een van sy hoofwerke, Germania, na die Aesti, 'n inheemse volk wat met barnsteen (Latyns: glesum) handel gedryf het. In Duitsland kom barnsteen veral in die Mark Brandenburg, byvoorbeeld in die gebied tussen Berlyn en Szczecin naby die huidige Natuurpark Barnim en naby die stad Eberswalde voor. In teenstelling met Oos-Pruise is hierdie barnsteen-voorkomste toevallig ontdek toe in die plaaslike geologiese Oerstroomvallei, wat miljoene jare gelede suid van die Duitse Oosseekus tot by die huidige Poolse stad Toruń geloop het, damme en kanale aangelê is. Argeoloë neem aan dat naby die huidige grens met Pole 'n handelsplek vir barnsteen ontstaan het. Die edelstene is vermoedelik as gevolg van tektoniese prosesse uit die noorde na hierdie gebied verskuif.


'n API olie-waterskeier is toerusting wat ontwerp is om groot hoeveelhede olie en vastestowwe in suspensie uit die uitvloeisels van olieraffinaderye, petrochemiese-, chemiese-, aardgasverwerkingsaanlegte en ander nywerheidsbronne te verwyder. Die naam is afgelei uit die feit dat sulke skeiers ontwerp word aan die hand van standaarde wat deur die Amerikaanse Petroleum Instituut (API) gepubliseer is. Die API-skeier is 'n skeier wat swaartekrag gebruik om die skeiding van olie en water te bewerkstellig. Stokes se wet word gebruik om die snelheid waarmee die oliedruppels styg aan die hand van hulle grootte en digtheid te definieer. Die ontwerp van die olie-waterskeier is gegrond op die spesifieke digtheidsverskil tussen die olie en die afvalwater aangesien die digtheidsverskille groter is as die verskil tussen die water en die gesuspendeerde vastestowwe. Hierdie ontwerpskriterium bring mee dat die meeste gesuspendeerde vastestowwe na die bodem sal uitsak as 'n sedimentlaag en die olie sal styg om 'n laag bo-op die water sal vorm. Die afvalwater sal dan die middelste laag uitmaak. Die olielaag word afgeskei en daarna herverwerk of mee weggedoen en die sedimentlaag word verwyder met 'n kettingskraper en 'n slykpomp.


Deutsche Bank is een van die grootste banke ter wêreld, en die grootste in Duitsland. Die bank is in 1870 in Berlyn gestig. Hulle hoofkantoor is tans in Frankfurt am Main, Hesse, Duitsland geleë. Die bank het meer as 81 000 werknemers in 76 lande, en het 'n groot teenwoordigheid in Europa, Amerika, Asië en die opkomende markte. Deutsche Bank se Hoof Uitvoerende Direkteur is Josef Ackermann. Hulle is gelys op die Frankfurt- (FWB) en die New York-aandelebeurse (NYSE). Wikimedia Commons het meer media in die kategorie Deutsche Bank. (en) "Deutsche Bank Financial Statements". MSN Money. Geargiveer vanaf die oorspronklike op 22 Maart 2014. Besoek op 17 April 2014. "Annual Review 2010" (PDF) (in Engels). Deutsche Bank. Geargiveer (PDF) vanaf die oorspronklike op 18 Junie 2013. Besoek op 17 April 2014. Hierdie artikel is ’n saadjie. Voel vry om Wikipedia te help deur dit uit te brei.


Asjchabad (Turkmeens: Aşgabat of Ашгабат, uitgespreek [aʃʁaˈbat]; Russies: Ашхаба́д, Ashkhabad, [ɐʂxɐˈbat], Persies: عشق آباد) is die hoofstad en grootste stad van Turkmenistan. Die stad het 'n bevolking van 1 031 992 in 2012 gehad. Asjchabad is in Suid-Turkmenistan net noord van die grens met Iran geleë. Dit is geleë tussen die Karakum-woestyn en die Kopet Dag-bergreeks in Sentraal-Asië. Die stad is in 1881 gestig op grond van 'n stamdorpie Ahal Teke en het in 1924 die hoofstad van die Turkmeense Sosialistiese Sowjetrepubliek geword. 'n Groot deel van die stad is verwoes deur die aardbewing in Asjchabad in 1948, maar is sedertdien omvattend herbou onder die bewind van Saparmurat Niyazov se stedelike vernuwingsprojek "White City", wat monumentale projekte tot gevolg gehad het in duur wit marmer. Die Sowjet-era Karakumkanaal loop deur die stad en neem die water van die Amu Darya van oos na wes. Sedert 2019 word die stad erken as een van die hoogste lewenskoste ter wêreld, hoofsaaklik as gevolg van die inflasie- en invoerprobleme in Turkmenistan.


Die Suid-Afrikaanse parlementsverkiesing van 1989 het op 6 September 1989 plaasgevind, en was die laaste verkiesing voor die eerste nie-rassige, demokratiese verkiesing van 1994. Die verkiesing was vir al drie van die kamers in die parlement: Volksraad, die 178 setels vir blankes; Raad van Verteenwoordigers, die 80 setels vir Kleurlinge; Raad van Afgevaardigdes, die 45 setels vir Indiërs. Die stryd om die verkiesing van die nuwe Volksraad was hoofsaaklik tussen die Nasionale Party van die hervormingsgesinde Staatspresident F.W. de Klerk en die vernaamste opposisieparty, die Konserwatiewe Party van Andries Treurnicht wat teen enige hervorming van die stelsel was, en die liberale Demokratiese Party van Zach de Beer. Dit was redelik seker dat NP die verkiesing sou wen, maar binne die party was daar vrees vir 'n groot verlies ten gunste van die KP van Treurnicht. Hoewel die NP setels verloor het, het die party weer 'n gemaklike meerderheid behaal. Die ultrakonserwatiewe Herstigte Nasionale Party (HNP) van Jaap Marais, wat terug na Verwoerdiaanse apartheid wou gaan, het ondersteuning aan die KP verloor, en kon weer nie slaag om 'n setel te wen nie.


Charles Etienne Boniface (2 Februarie 1787, Parys, Frankryk – 10 Desember 1853, Durban, Suid-Afrika) word beskou as ’n belangrike figuur in die Nederlandse literatuurgeskiedenis van Suid-Afrika. Hy sal veral onthou word vir sy pionierswerk op die gebied van toneel en joernalistiek. Charles Etienne Boniface is op 2 Februarie 1787 in Parys in Frankryk gebore. Sy vader, Antoine Boniface, is ’n adjudant in die Franse leër, terwyl sy moeder, Benigne Fleurot, stam uit ’n gegoede familie. Charles is ’n begaafde kind wat reeds op twaalfjarige ouderdom ’n grondige kennis het van Frans, Spaans, Italiaans, Portugees, Latyn en Grieks. Verder kan hy ook goed skets met ’n pen, die verfkwas hanteer en hy bemeester ook die Spaanse kitaar, komponeer musiek en dans. Sy vader word later bevorder tot goewerneur van die Tempel-gevangenis, ’n belangrike Paryse gevangenis. Een van die hoë profiel gevangenes hier is sir Sydney Smith, die beroemde Britse krygsgevangene wat die aanvoerder was van die Britse vloot wat die Franse vloot in 1796 ’n gevoelige nederlaag by Toulouse toegedien het.


Haifa (Hebreeus: חיפה Cheifa, Arabies: حيفا Ḥayfā) is die grootste stad in die noorde van Israel en met 'n bevolking van 281 000 mense in 2017 die derde grootste stad in die land ná Jerusalem en Tel Aviv. Meer as 300 000 mense, hoofsaaklik van Joodse herkoms, woon in stede wat direk aan die stad grens, soos Krajot, Tirat Karmel, Ir haKarmel en Nesjer. Sedert 2008 word die Baha’i-wêreldsentrum deur Unesco as 'n wêrelderfenisgebied gelys.


David Kalakaua (16 November 1836 – 20 Januarie 1891), gebore David Laʻamea Kamanakapuʻu Mahinulani Nalaiaehuokalani Lumialani Kalākaua, was die laaste koning en op een na die laaste monarg van Hawaii. Hy bestyg die troon op 12 Februarie 1874 en regeer tot sy dood op 20 Januarie 1891 in San Francisco. Aan die begin van sy heerskappy wys Kalakaua sy broer, Leleiohoku as troonopvolger aan. Uiteindelik sterf sy broer voor hom en bestyg sy suster Liliuokalani die troon in 1891. Wikimedia Commons het meer media in die kategorie Kalākaua I van Hawaii. Christopher Buyers. "Kauai Genealogy". Royal Ark web site. Geargiveer vanaf die oorspronklike op 3 Oktober 2019. Besoek op 28 Februarie 2010. Hierdie artikel is ’n saadjie. Voel vry om Wikipedia te help deur dit uit te brei.


DJ Ossewa is 'n Afrikaanse musiekgroep. Die groepslede is Daniel Jakobus Ossewa, Vet Frik en Jerbes die Leeuboer. Raapie Knaapie, 'n gewese lid, is op 29 Augustus 2010 oorlede toe die bussie waarin hulle getoer het, op die N4-snelweg naby Brits in 'n ongeluk betrokke was. DJ Ossewa se albums: Briljantjie, 2013 NEXT MUSIEK Geraas oppi plaas, DVD, 2012 MAROELA MUSIEK Nuwe CD, 2010 MAROELA MUSIEK Die Groot Trek - tot nou HOEZIT MUSIEK Manne-Wa-Lus DVD, 2009 HOEZIT MUSIEK/SELECT Innie Lang Gras!, 2008 HOEZIT MUSIEK/SELECT Die Klap Mixes CD/DVD, 2008 HOEZIT MUSIEK/SELECT Vannie Os Oppie Jas, 2007 HOEZIT MUSIEK/SELECT Heeltemal Lewendig DVD, 2006 HOEZIT MUSIEK/SELECT Voor Op Die Wa, HOEZIT MUSIEK/SELECT Boeresports, 2005 HOEZIT MUSIEK/SELECT Lid van DJ Ossewa sterf in ongeluk, Nuus24, besoek op 5 Desember 2010. Lys van Suid-Afrikaanse musiekgroepe https://web.facebook.com/djossewa/ Hierdie artikel is ’n saadjie. Voel vry om Wikipedia te help deur dit uit te brei.


Generaal-majoor Christoffel 'Boetie' Venter (1892–1977) was 'n Suid-Afrikaanse militêre bevelvoerder. Hy het in die Royal Air Force tydens die Eerste Wêreldoorlog gedien en het 16 oorwinnings in die lug behaal. In 1922 sluit hy by die Suid-Afrikaanse Lugmag aan. Hy was direkteur-generaal van die lugmag vanaf 1940 tot 1945. Na die Tweede Wêreldoorlog was hy die besturende direkteur van die Suid-Afrikaanse Lugdiens. (en) Uys, Ian (1992). South African Military Who's Who 1452-1992. Fortress Publishers. p. 255. ISBN 0-9583173-3-X. "Rathbone Museum" (in Engels). Geargiveer vanaf die oorspronklike op 9 Julie 2019. Besoek op 24 Mei 2014. http://www.theaerodrome.com/aces/safrica/venter.php Hierdie artikel is ’n saadjie. Voel vry om Wikipedia te help deur dit uit te brei.


De Treffers is 'n sokkerspan in die Nederlandse dorp Groesbeek. Die span speel in die Sondag-Topklasse. De Treffers se tuisveld is Sportpark Zuid-Groesbeek. Hoewel die dorp net 19 000 inwoners het, het hulle naas De Treffers nog twee ander groot sokkerspanne: Achilles '29 (speel ook in die Topklasse) en Germania (speel in die Hoofdklasse). Daar is sterk mededinging tussen Achilles '29 en De Treffers. Amateurkampioen Nederland (2) 1990/91, 1997/98 (naaswenner (1): 1987/88) Jasper Cillessen Henk Grim Patrick Pothuizen


Die Heilige Birmaanse kat (Engels: Birman, Sacred Birman) is ’n langharige katras wat nie met die kortharige Birmaanse kat verwar moet word nie. Die kat het medium-lang hare, ’n ligte lyfkleur met kleurpunte en diepblou oë. Hoewel die kat kleurpunte het, is die pote spierwit. In Engels word die kat die Birman of Sacred Birman genoem en is dit dus maklik te onderskei van die Burmese (Birmaanse kat). Die naam Birman kom van die Franse naam vir Birma, Birmanie. Die Heilige Birmaanse kat is in 1925 die eerste keer erken deur die Cat Club de France, in 1966 in Engeland deur die Governing Council of the Cat Fancy (GCCF) en in 1967 in die VSA deur die Cat Fanciers' Association (CFA). Dit is in 1979 deur The International Cat Association (TICA) erken. Daar is geen duidelike rekord van die oorsprong van die katte nie, maar ’n legende wat dikwels oorvertel word, is dat hulle hul van Birma af kom waar hulle deur priesters in ’n tempel in die noorde van die land aangehou is.


Sir George Grey (Lissabon, Portugal, 14 April 1812 - Engeland, 19 September 1898) was goewerneur van die Kaapkolonie. Hy was die seun van kol. Grey, wat gesneuwel het in die Skiereilandse Oorlog, 'n stryd tussen Frankryk en die geallieerde magte van Spanje, die Verenigde Koninkryk en Portugal om beheer van die Iberiese Skiereiland tydens die Napoleontiese Oorloë. Dit het ontstaan toe Frankryk en Spanje Portugal in 1807 binnegeval het. In 1808 het Frankryk teen sy bondgenoot, Spanje, gedraai. Dit het voortgeduur tot die Sesde Koalisie Napoleon in 1814 verslaan het. Grey was goewerneur van Suid-Australië van 1841 tot 1845 en van daardie jaar af van Nieu-Seeland, waar hy baie bygedra het tot die kolonie se vooruitgang. Hy kom in 1854 na die Kaap en was gewild by die Engelse en Hollandse koloniste asook die swart bevolking sodat hy die reputasie as "die beste goewerneur van alle tye" gekry het. Hy het deur die Kaapkolonie, die Oranje-Vrystaat en Natal gereis en vrede gesluit met Moshoeshoe en Adam Kok III.


Die Cido Arena is 'n veeldoelige arena in Panevėžys, Noord-Litaue. Dit is die tuisstadion van die korfbalspan Panevėžio Techasas. Danksy 'n fietsrenbaan met 'n lengte van 250 meter word hier ook fietswedrenne gehou. Die arena, waar ook konserte plaasvind, is teen 'n koste van 108 miljoen LIT (31,3 miljoen €, waarvan 13,9 miljoen € as fondse van die Europese Unie ontvang is) opgerig. In 2010 is die Litause Jeugdag met meer as 6 000 deelnemers in die arena gehou. In Augustus en September 2011 is dit een van altesaam ses Litause stadions waar wedstryde van die Europese korfbal-kampioenskap EuroBasket 2011 gehou sal word. Die webtuiste van die Cido Arena


Henry Burton (Kaapstad, 1866–1935) was 'n Suid-Afrikaanse politikus en kabinetslid. Hy is in Kaapstad gebore en ontvang sy skoolopleiding aan die St. Andrew-seunskool in Grahamstad. Hy word in 1892 tot die balie toegelaat en begin in Kimberley praktiseer waar hy kort voor lank welslae behaal. Weens die Jameson-inval word hy 'n vurige ondersteuner van die Afrikanerbond en word as lid van dié party in 1902 tot die Kaapse Wetgewende Raad verkies. Baie kort daarna bring Burton die regering van sir Gordon Sprigg tot 'n val op grond van die vraagstukke oor krygswet en oorlogsverliese. John X. Merriman sluit hom in by sy kabinet in 1908 as prokureur-generaal en ná Uniewording in 1910 word hy eers minister van naturellesake, later van spoorweë. Sy temperament het die spoorwegmense omgekrap en hy word oorgeplaas na die ministerie van finansies in 1920, waar hy ongewilde maatstawwe moes uitvoer. Hy tree in 1924 uit die Volksraad en sterf in 1935. Rosenthal, Eric. 1978. Encyclopaedia of Southern Africa. Cape Town and Johannesburg: Juta and Company Limited.


Tsjoekotka (Russies: Чукотский автономный округ, Tsjoekotski aftonomni okroeg; Tsjoektsjies: Чукоткакэн автономныкэн округ, Tsjoekotkaken aftonomniken okroeg) is ’n outonome okroeg (’n deelgebied) van Rusland. Die hoofstad is Anadir, die oostelikste plek in Rusland met dorpstatus. Die streek lê geografies in die Russiese Verre Ooste en word deels deur die Verre Oosterse Federale Distrik geadministreer. Volgens die Russiese sensus van 2010 het dit ’n inwonertal van 50 526. Dit is die tweede yls bevolkte deelgebied in Rusland. Die Elgigitgin-meer, ’n impakkrater, en die Anjoeiski-meer, ’n uitgewerkte vulkaan, word in Tsjoekotka aangetref. Oelen is die oostelikste nedersetting in Rusland en die naaste plek aan die VSA (Alaska). Met sy oppervlakte van 737 700 km2 is die outonome okroeg sowat 6% groter as die Amerikaanse deelstaat Texas en is dit die sewende grootste deelgebied van Rusland. Dit is ook die noordoostelikste deelstaat en word net in die weste begrens deur Sacha (Jakoetië), in die suidweste deur Magadan-oblast en in die suide deur Kamtsjatka-krai. Die eerste inwoners van die streek was Paleo-Siberiese jagters wat van Sentraal- en Oos-Asië hierheen gekom het.


Die Handgewig-newel (ook bekend as Messier 27 en NGC 6853) is ’n newel in die sterrebeeld Vos. Dit is die eerste planetêre newel wat ontdek is, in 1764 deur Charles Messier. Hy het dit in sy katalogus van komeetagtige voorwerpe opgeneem. M27 is sowat 1 360 ligjare van die Aarde af. Dit het ’n sigbare magnitude van 7,5 en ’n deursnee van sowat 8 boogminute. Dit kan met ’n verkyker gesien word en is gewild onder amateur-sterrekundiges. Die Handgewig-newel lyk soos ’n verlengde, afgeplatte bol en is een van die helderste planetêre newels. Aangesien dit uitdy teen ’n snelheid van 6,8 boogsekondes per eeu, word die ouderdom op 3 000 tot 4 000 jaar geraam. Sommige sterrekundiges trek dié ouderdom in twyfel. So het Burman bereken die newel dy uit teen 1 boogsekonde per eeu, wat beteken dit is sowat 48 000 jaar oud. M27 se sentrale ster is redelik helder met ’n magnitude van 13,5. K.M. Cudworth van die Yerkes-sterrewag het ook ’n dowwe, geel metgesel by die ster gevind met ’n magnitude van 17.


Die Tille-koningvis (Caranx tille) is 'n vis wat voorkom in die Indiese Oseaan en aan die ooskus van Afrika vanaf Zanzibar tot by Durban. In Engels staan die vis bekend as die Tille kingfish. Kenmerkend van die vis is die groot donker kol op die bokant van die kieuedeksel. Alfabetiese lys van visse Lys van Suider-Afrikaanse visse volgens wetenskaplike name Lys van visfamilies Caranx tille by FishBase. Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die New General Catalogue of Nebulae and Clusters of Stars (afgekort as NGC) is ’n bekende sterrekunde-katalogus van diepruimtevoorwerpe wat in 1888 deur John Louis Emil Dreyer opgestel is as ’n nuwe weergawe van John Herschel se Catalogue of Nebulae and Clusters of Stars. Die NGC bevat 7 840 voorwerpe, bekend as NGC-voorwerpe. Dit is een van die mees omvattende katalogusse omdat dit alle soorte diepruimtevoorwerpe insluit en nie net een soort soos byvoorbeeld sterrestelsels nie. Dreyer het twee byvoegsels tot die NGC gepubliseer bekend as die Index Catalogues (afgekort as IC). Die eerste een (1895) bevat 1 520 voorwerpe en die tweede een (1908) 3 866 voorwerpe. Dit is ’n totaal van 5 386 IC-voorwerpe. Voorwerpe in die lugruim van die Suidelike Halfrond word nie so deeglik gedek nie, hoewel baie van hulle deur John Herschel of James Dunlop waargeneem is. Daar was baie foute in die NGC, maar ’n ernstige poging om die meeste daarvan uit te skakel, is in 1993 deur die NGC/IC Project begin ná minder geslaagde pogings deur Sulentic en Tifft met hul Revised New General Catalogue (RNGC) in 1973 en Sinnott met sy NGC2000.0 in 1988.


Dorothy Fischer (1931 - 19 Oktober 1981) was die eerste Suid-Afrikaanse vrou wat 'n hartoorplanting ontvang het. Dr. Christiaan Barnard en sy span het op 17 April 1969 dié oorplanting op Fischer gedoen. Fischer was 38 jaar oud en dit was die vyfde hartoorplanting wat hy en sy span uitgevoer het. Fischer is op 19 Oktober 1981, twaalf jaar na die operasie, as gevolg van kroniese verwerping oorlede. Op daai stadium was sy die pasiënt wat die langste met 'n nuwe hart oorleef het. Barnard het gesê dat sy 'n lewende bewys is dat hartoorplantings, ten spyte van die liggaam se verwerping van vreemde weefsel, wel werk. Navorsers het eers teen die middel 1980's medikasie (siklosporien) ontwikkel om verwerping teen te werk. Wallis, F. (2000). Nuusdagboek: feite en fratse oor 1000 jaar, Kaapstad: Human & Rousseau. sahistory.org Geargiveer 6 November 2013 op Wayback Machine, besoek op 19 Oktober 2014 remembered.co.za[dooie skakel], besoek op 19 Oktober 2014


Guy Carleton Jones (30 Junie 1888 - 3 Desember 1948) was 'n myningenieur en geoloog en is gebore in Halifax, Kanada. Hy ontvang sy opleiding aan McGill-Universiteit, Montreal. Hy arriveer in 1914 in Suid-Afrika en na sy oorlogdiens werk hy vir die res van sy lewe vir Consolidated Goldfields of South Africa. Hy maak 'n groot bydrae tot die ontwikkeling van die goudbedryf by Randfontein en Carletonville - wat na hom genoem is. Die Goue Medalje van die Institute of Mining and Metallurgy is aan hom toegeken. Ensiklopedie van Suidelike Afrika, Eric Rosenthal. 1967


Vlamoranje is 'n oranjegeel kleur. Vlamoranje, ook bekend as veiligheidsoranje, is 'n kleur wat gebruik word om sekere voorwerpe te laat uitstaan teen hul omgewing, veral teen die blou kleur van lug. Hierdie kleur word dikwels gebruik vir voorwerpe wat boodskappe uitdra, soos die kegels gebruik by kruisings of slaggate in die pad. Die meer versadigde skadu van vlamoranje staan bekend as internasionale oranje. Deur die vermenging van geel, rooi en wit kan die kleur geproduseer word. Volgens verskeie kleurskemas word vlamoranje as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Stuifmeel in saadplante is ’n fyn tot growwe poeier aan die punte van meeldrade wat die mikrogametofiete bevat wat die manlike gamete (spermselle) vervaardig. Stuifmeelkorrels het ’n harde laag wat die gametofiete beskerm wanneer hulle van die stempel na die stamper oorgedra word. As stuifmeel op die stamper van ’n blom van dieselfde soort beland, ontkiem dit en vervaardig ’n stuifmeelbuis wat die sperma na die saadknoppe met die vroulike gametofiete oordra. Dit word bestuiwing genoem. Individuele stuifmeelkorrels is so klein dat ’n mikroskoop nodig is om hulle te sien. ’n Tipiese helmknop bevat vier mikrosporangia. Dié vorm stuifmeelsakkies in die helmknop. Elke mikrosporangium is uitgevoer met ’n laag voedingsweefsel bekend as die tapetum en bevat aanvanklik diploïede moederselle. Dié ondergaan meiose om enkelkernige spore te vorm. Die spore is óf aanmekaar vas óf ná meiose geskei. Elke mikrospoor verdeel dan deur mitose om onvolgroeide mikrogametofiete te vorm, wat stuifmeelkorrels genoem word. Die stuifmeel word eindelik vrygestel wanneer die helmknop oopbars. Wanneer stuifmeel deur die wind, water, insekte, voëls of ander diere van een blom se helmknop na ’n ander blom se stamper oorgedra word, word dit kruisbestuiwing genoem.


Natalie Maria Cole (* 6 Februarie 1950 in Los Angeles; † 31 Desember 2015 aldaar) was 'n Amerikaanse sangeres, liedjieskryfster en aktrise wat teen die middel van die 1970's internasionale sukses met rhythm & blues-treffers soos This Will Be, Inseparable and Our Love behaal het. Natalie Cole was die dogter van die befaamde jazz-sanger Nat King Cole (1919–1965) en het aanvanklik in kindersielkunde gestudeer. In 1972 het sy haar akademiese graad aan die Universiteit van Massachusetts behaal. Alhoewel sy onseker gevoel het oor 'n moontlike loopbaan in die musiekbedryf, het sy gedurende die somermaande 'n tydelike pos as sanger van 'n musiekgroep aanvaar en binnekort gereeld opgetree. In 1974 het sy kennis gemaak met Chuck Jackson en Marvin Yancy, twee liedjieskrywers en platevervaardigers met wie sy begin saamwerk het. Danksy Jackson en Yancy se ondersteuning kon sy 'n platekontrak met Capitol Records onderteken. Vervolgens het Natalie Cole 'n reeks langspelers met rhythm & blues-gebaseerde titels vrygestel en reeds met haar debuutalbum Inseparable (1975) twee Grammy-pryse ingepalm, waaronder een as beste nuwe kunstenaar.


Die standaard vormingsentalpie ΔfHo van 'n stof is die standaard reaksie-entalpie vir die reaksie waarin die stof gevorm word uit die elemente in hulle standaardtoestand. Die vormingsentalpie ΔfHo van etanol is volgens die bostaande definisie die standaard reaksie-entalpie ΔrHo vir die reaksie: 2 C ( g r a f i e t ) + 3 H 2 ( g a s ) + 1 2 O 2 ( g a s ) → C H 3 C H 2 O H {\displaystyle 2C_{(grafiet)}+3H_{2(gas)}+{\frac {1}{2}}O_{2(gas)}\to CH_{3}CH_{2}OH} Dis nie moontlik om hierdie reaksie in die laboratorium uit te voer nie, maar ons kan die drie stowwe (grafiet, waterstof, etanol) verbrand en die standaard verbrandingsentalpieë (hittewaardes) meet. Die Wet van Hess staan dan toe die vormingsetalpie van etanol te bereken. Vormingsentalpieë van baie stowwe is bepaal en daaroor word in termodinamiese tabelle berig.


Mickey Muis is een van die oudste figuurtjies uit die strokiesprente van Walt Disney. Mickey is 'n vermenslikte muis wat gewoonlik 'n rooi kortbroek, groot geel skoene en wit handskoene dra. Hy is een van die herkenbaarste fiktiewe karakters ter wêreld. Mickey verskyn gewoonlik saam met onder andere sy meisie, Minnie Muis, sy hond, Pluto, sy vriende Donald Duck en Goofy, en sy nemesis, Pete. (en) "Orlando Sentinel". Geargiveer vanaf die oorspronklike op 12 September 2018. Besoek op 8 Augustus 2017. Wikimedia Commons het meer media in die kategorie Mickey Muis. Hierdie artikel is ’n saadjie. Voel vry om Wikipedia te help deur dit uit te brei.


Isomorfiese vervanging is 'n begrip uit die kristallografie, mineralogie en vastestofchemie. Vastestowwe is gewoonlik nie in mekaar oplosbaar nie, omrede die boustene van die een struktuur nie in die raamwerk van die ander stof se kristalrooster inpas nie. Atome of ione wat verwante eienskappe en groottes het, is egter 'n uitsondering op hierdie reël. 'n Goeie voorbeeld is die atome van silwer en van goud, wat nie baie in terme van grootte verskil nie, en ook heelwat in hul eienskappe ooreenkom. Die twee metale het byvoorbeeld dieselfde kristalstruktuur. Silwer-atome kan daarom vryelik in die goudrooster ingebou word en die omgekeerde is ook waar. Die oplosbaarheid is onbeperk en ons kan sê dat die twee vastestowwe mengbaar is. Die vaste oplossings word elektrum genoem. Die kristallyne struktuur van silwer en goud is eenvoudig met 'n klein eenheidsel. Minerale het dikwels 'n struktuur wat ingewikkelder is en die sel is groot. Binne die struktuur is vervanging van die een ioon deur die ander egter in bepaalde gevalle moontlik sonder dat dit die struktuur verander. In silikate is silikon dikwels aanwesig in 'n tetraëder van suurstofatome, maar dit kan vervang word deur aluminiumione wat ook in 'n tetraëdriese omringing 'tuisvoel'.


D'Kar of Dekar is ’n dorpie in die distrik Ghanzi van Botswana. Dis sowat 40 km oos van die distriksetel, Ghanzi, geleë. Tydens die 2001-sensus was die bevolking 943, maar 10 jaar later het dit toegeneem tot 1 668. D'Kar was ’n plaas van die Gereformeerde kerk Ghanzi, waar ’n gemeente van 1948 tot 1963 en weer van 1981 tot 1994 bestaan het, maar het in ’n plattelandse nedersetting ontwikkel nadat dit aan die Narosprekende San geskenk is. Die Christelike Gereformeerde Kerke in Nederland het die distrik Ghanzi in 1990 as sendingveld aanvaar ná ’n versoek van die Nederduitse Gereformeerde Kerk van D'Kar. Sendelinge is gestuur om die Bybel te vertaal, sendingwerk te doen en kerk te plant onder die Naro, hoewel die werk daardeur bemoeilik word dat die San gewoond daaraan is om gedurig rond te trek. Die dorpie word deur die NG Kerk bestuur. Dit het ’n winkel, motorhawe, skool en kliniek. Die hoofpad loop sowat 1 km by die dorpie verby, maar in die nedersetting self is net een teerstraat, die res is stofstrate.


Die Gereformeerde kerk Namib-Kus is die naasjongste van die 15 gemeentes in die GKSA se Klassis Waterberg. Dis een van vyf Nambiese gemeentes wat tot dié Klassis behoort, pleks van die Klassis Etosha, soos al die ander Gereformeerde kerke in die land. Die Gereformeerde kerk Otjiwarongo het in 2015 teruggegaan van Waterberg na Etosha. Die Gereformeerde kerk Namib-Kus is in 2006 gestig en sluit die dorpe Walvisbaai, Swakopmund en Hentiesbaai in. Einde 2011 was hier 23 belydende en vier dooplidmate, maar einde 2015 het dit toegeneem tot onderskeidelik 31 en agt. In dieselfde tyd het die Gereformeerde kerk Walvisbaai se belydende lidmate van 208 tot 202 afgeneem en die dooplidmate van 66 tot 65. Die Gereformeerde kerk Hentiesbaai se belydende lidmate het van 62 tot 57 afgeneem en sy dooplidmate van drie tot vyf toegeneem. Ds. J.P. le Roux bedien Namib-Kus sedert 2013 in kombinasie met Khomas-Hoogland en Aranos, wat albei ook tot die Klassis Waterberg behoort. Die afstand wat hy moet aflê van Aranos na Hentiesbaai oor Swakopmund is sowat 760 km. Le Roux, Jacobus Petrus, 2013 – hede (in kombinasie met Aranos en Khomas-Hoogland) (af)


Hierdie artikel handel oor die etniese groep in Oos-Asië. Vir die taal, sien Japannees, en vir die taalfamilie, sien Japannese tale. Die Japannese of Japanners (Japannees: 日本人 Nihonjin) is 'n inheemse etniese groep in Japan. Japannese maak sowat 98,5% van die totale bevolking van dié land uit. Wêreldwyd is sowat 130 miljoen mense van Japannese afkoms; daarvan leef omtrent 127 miljoen in Japan. Mense van Japannese afkoms wat in ander lande woon word nikkeijin (日系人) genoem. Die term etniese Japannese kan in sommige kontekste ook gebruik word om na verwante etniese groepe soos die Yamato, Ainoe en Ryukyu te verwys. Verreweg die grootste Japannese diaspora het in die Amerikas gevestig, veral in Brasilië en die Verenigde State, bykans 3 miljoen mense. Die Japannese in Brasilië is sterk geassimileer en praat veral Portugees, net 'n minderheid gebruik nog Japannees. Terwyl Japannese veral tussen die Eerste en die Tweede Wêreldoorlog in Brasilië gevestig het, het die Verenigde State die meeste Japannese ná die einde van die Pasifiese Oorlog gelok. In Suid-Afrika woon 1 238 Japannese, veral in Johannesburg en ander groot stede.


Sandra Annette Bullock (gebore 26 Julie 1964) is ’n Amerikaanse aktrise en vervaardiger. Sy is een van Hollywood se bes betaalde aktrises en het al ’n Oscar en Golden Globe gewen. Die tydskrif People het haar in 2015 aangewys as "die mooiste vrou". "Sandra Bullock- Biography" (in Engels). Yahoo! Movies. Geargiveer vanaf die oorspronklike op 7 Maart 2016. Besoek op 30 Junie 2013. Goldman, Lea; Blakeley, Kiri (18 Januarie 2007). "The 20 Richest Women In Entertainment". Forbes.com (in Engels). Geargiveer vanaf die oorspronklike op 13 Julie 2019. Besoek op 6 Januarie 2010. Hilary Lewis (22 April 2015). "Sandra Bullock Named People Magazine's 'Most Beautiful Woman'". The Hollywood Reporter (in Engels). (Prometheus Global Media). Geargiveer vanaf die oorspronklike op 25 Mei 2019. Besoek op 22 April 2015.


Die Severn (Wallies: Afon Hafren), in Engels dikwels ook die River Severn genoem, is met sowat 354 km die langste rivier in Engeland en Wallis. Dit ontspring naby die dorpie Llanidloes teen 'n hoogte van 610 m op die Plynlimon, die hoogste bergtop in die Kambriese Gebergte van Sentraal-Wallis, en digby die grens tussen die graafskappe Ceredigion en Powys. Die Severn vloei daarna deur Shropshire, Worcestershire en Gloucestershire, met die county towns of administratiewe setels Shrewsbury, Worcester en Gloucester langs sy oewer. Vanaf die motorbrug Second Severn Crossing tussen Severn Beach in Suid-Gloucestershire en Sudbrook in Monmouthshire word na die rivierloop algemeen as die Severnmonding (Severn Estuary) verwys. Die rivier mond daarna in die Kanaal van Bristol uit wat op sy beurt deel uitmaak van die Keltiese See en sodoende die wyer Atlantiese Oseaan. Die Severn het 'n opvanggebied van 11 419 km2, met die Vyrnwy, Clywedog, Teme, Warwickshire Avon en Stour as sy belangrikste takriviere. 'n Gemiddelde afloop van 107 m³/s naby Apperley in Gloucestershire maak van die Severn die grootste rivier in Engeland en Wallis ten opsigte van watervloei.


Bastiaan (Bas) Belder (gebore 25 Oktober 1946 in Ridderkerk) is 'n Nederlandse politikus. Vanaf 1984 tot 2019 was hy 'n lid van die Europese Parlement (fraksievoorsitter) vir die Staatkundig Gereformeerde Party gewees. Voordat hy die politiek betree het, was hy werksaam as onderwyser in geskiedenis aan 'n hoërskool en later as buitelandse redakteur by die Reformatorisch Dagblad. Hy het Oos-Europese en Chinese geskiedenis aan die Rijksuniversiteit Utrecht gestudeer. Hy het ook die opleiding van geskiedenisonderwysers aan die Nutsakademie in Rotterdam gevolg. (nl) Parlement.com Hierdie artikel is ’n saadjie. Voel vry om Wikipedia te help deur dit uit te brei.


George Alexander Hill is 'n Suid-Afrikaanse skrywer. Hoewel Hill nog nie self 'n publikasie uitgebring het nie, verskyn sy gedigte in die Tydskif vir Letterkunde en verskeie versamelbundels, onder meer Groot verseboek. George Hill is die jongste van drie kinders en is in Elsiesrivier op die Kaapse Vlakte gebore. Hy word hier groot, maar die familie verhuis later na Kuilsrivier, waar hy aan die Sarepta Senior Secondary School matrikuleer. Hy studeer joernalistiek aan die Peninsula Technikon, waar hy in 1996 gradueer. In hierdie tyd raak hy vanaf Januarie 1993 tot Desember 1994 betrokke by die gemeenskapsradio, Bush Radio. Dan werk hy by Zazise Communications as die hoofbestuurder vir die Wes-Kaap en as strategie en media-direkteur vir Uhuru Communications. In 1995 verhuis hy na Johannesburg, waar hy by verskeie media-instellings werk, insluitende YFM, die land se eerste jeugradiostasie. Hy woon hier in Troyeville. Hier is hy die jongste hoof van nuus in die land, koördineerder van inhoud en ook verantwoordelik vir die webwerf en die produksie van die uurlange meningsprogram Youth Crossfire. Ander radiostasies sluit in MetroFM en hy doen ook ondervinding op as programmeerder vir sake van die dag op televisie.


Roy Niemann (1935 - 2000) is 'n Suid-Afrikaanse skrywer en is in 1935 in Parow gebore. Hy matrikuleer ook in Parow met 'n onderskeiding in Wiskunde en rekenkundige vakke. Na kwalifikasie is hy onder meer vir ongeveer elf jaar lank onderwyser en vir drie jaar akteur by die Kaapse Raad vir Uitvoerende Kunste (KRUIK). Hy studeer dan verder in Pretoria by die destydse Tegniese Kollege in filmtegniek en werk dan by Protea-films as filmtegnikus, waar hy ook as draaiboekskrywer verskeie dokumentêre draaiboeke skryf en self speel in twee kortrolprente. Hierna werk hy by die Staatsdiens as vertaler. Na 'n lang reis in die buiteland word hy met sy terugkeer in 1973 aangestel as artikelskrywer in die redaksie van Sarie en later bevorder tot verhaalredakteur. Dan aanvaar hy 'n betrekking as letterkundige redakteur by die uitgewer Maskew Miller, terwyl hy in Oranjezicht in Kaapstad woon. Hoewel sy loopbaan as professionele toneelspeler kort was, lewer hy 'n groot bydrae tot die toneelkuns. Terwyl hy in Pretoria woon, is hy baie aktief in amateurtoneelkringe en speel onder andere vir Volksteater in “Die pantoffelmoordenaars” en vir Mario Schiess in “Die seemeeu”.


Sint-Jans-Molenbeek (Nederlands: [sɪnt ˈjɑns ˈmoːləmˌbeːk] luister (hulp·inligting) of Molenbeek-Saint-Jean (Frans: [molənbek sɛ̃ ʒɑ̃]), kortweg Molenbeek, is 'n Belgiese stad en munisipaliteit in die Brusselse Hoofstedelike Gewes. Die munisipale gebied het 'n bevolking van 96 501 (soos op 1 Januarie 2019) en 'n oppervlakte van 5,89 km². Die amptelike tale is Nederlands en Frans, maar daar word ook Arabies gepraat. Die munisipaliteit het 'n Moslemgemeenskap van ca. 25-30%, veral van Marokkaanse afkoms. Daar is groot sosiale probleme met hoë kriminaliteit en werkloosheid en min edukatiewe moontlikhede. In 2016 het die munsipaliteit in die nuus gekom deurdat een van die terroriste van die aanslag in Parys, Salah Abdeslam, hom hier versteek het en hier in hegtenis geneem is. "citylab.com" (in Engels). Geargiveer vanaf die oorspronklike op 26 April 2017. Wikimedia Commons het meer media in die kategorie Sint-Jans-Molenbeek. (fr) (nl) Amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die etniese groep. Vir die taal, sien Deens. Die Dene (Deens: danskere) is 'n Germaanse nasie en etniese groep inheems aan Denemarke wat 'n gemeenskaplike Deense afkoms, kultuur en geskiedenis deel, en Deens as moedertaal praat. Alternatiewelik is Dene diegene wat in Denemarke woon of in Denemarke gebore is. Omdat die Faroëreilande en Groenland tot die Koninkryk van Denemarke behoort, is ook Faroërs en Groenlanders (Groenlandse Inuïete) Deense staatsburgers. Dene vorm die titulêre nasie van Denemarke, waar hulle byna 90% van dié land se bevolking uitmaak en nog klein erkende minderhede soos Duitsers leef. Behalwe vir Denemarke kom Deense minderhede ook in Europese lande soos Duitsland (Sleeswyk-Holstein), Noorweë en Swede voor. In Duitsland is die Dene 'n erkende minderheid soos Friese, Roma en Sorbe en omvat sowat 50 000 mense, veral in Suid-Sleeswyk. Wêreldwyd leef sowat 5,6 miljoen Dene, waarvan omtrent 5 miljoen in Denemarke en 1,3 miljoen in die Verenigde State. Daarbenewens het Dene hul ook in lande soos Australië (50 413), Brasilië (140 000) en Kanada (200 035) gevestig.


William Edward Adams is op 24 Maart 1951 op Elsiesrivier in Kaapstad gebore, maar word groot op Bishop Lavis, een van die Kaap se oudste townships. Hy is die sesde van agt kinders van John Henry Adams en Rebecca Wagenstroom. Sy laerskoolopleiding ontvang hy aan Laerskool Bishop Lavis en hy gaan dan na die Hoërskool Elswood in Elsiesrivier, waar hy matrikuleer. Hy studeer verder aan die Universiteit van Wes-Kaapland, waar hy 'n B.Sc.-graad verwerf met Plantkunde en Dierkunde as hoofvakke. Deeltyds studeer hy dan verder aan die Universiteit van Suid-Afrika, waar hy 'n B.Ed.-graad en 'n Onderwysdiploma verwerf. Vanaf 1973 tot 1979 gee hy Wetenskap en Biologie aan verskeie hoërskole op die Kaapse Vlakte, waarna hy in 1980 aangestel word as lektor in Wetenskap en Biologie aan die Hewat Onderwyskollege in Athlone in Kaapstad, waar Richard Rive een van sy kollegas is. In 1984 word hy hier senior lektor in die Wetenskapdepartement. Intussen studeer hy deeltyds verder aan die Universiteit van Kaapstad, waar hy in 1993 sy M.Ed.-graad in Wetenskaponderrig en in 2011 'n Honneursgraad in Argeologie verwerf.


Oxymonacanthus is 'n genus wat hoort tot die familie Monacanthidae. Daar is net twee spesies wat hoort tot die familie: Oxymonacanthus halli - Rooiseeharlekynvylvis Oxymonacanthus longirostris - Harlekynvylvis Oxymonacanthus longirostris kom onder andere aan die ooskus van Suid-Afrika voor terwyl Oxymonacanthus halli endemies is aan die Rooisee. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.itis.gov/servlet/SingleRpt/SingleRpt?search_topic=TSN&search_value=173231


Islam in Suid-Afrika is 'n minderheidsgodsdiens wat volgens 2015-skattings deur sowat 1,9% van die bevolking uitgeoefen word. Islam in Suid-Afrika het in drie fases gegroei. Die eerste Moslems het as deel van die onwillekeurige migrasie van slawe, politieke gevangenes en bannelinge van Afrika en Asië (veral van die Maleise argipel) vanaf 1652 tot die middel-1800's gekom. Die tweede fase was tussen 1860 en 1868, en weer van 1874 tot 1911, die koms van kontrakarbeiders van Brits-Indië om op die suikerrietvelde van Natal te werk. Van die omtrent 176 000 Indiërs van alle godsdienste wat na Natal gebring is, was sowat 7–10% Moslems. Die derde – post-apartheid – fase word gekenmerk deur die migrasie van Moslems uit Afrika na Suid-Afrika. Onlangse syfers word op tussen 75 000 en 100 000 geskat. Daarbenewens is daar 'n aansienlike aantal Moslems uit Suid-Asië wat hulle hulle as ekonomiese emigrante gevestig het. Die meerderheid Moslems is Soenniete, gevolg deur Sjiiete en Ahmadi, veral in Kaapstad. Islam in Suid-Afrika kan vóór die koloniale tydperk waargeneem word, dit het uit geïsoleerde verhoudings met Arabiese handelaars van Oos-Afrika ontstaan.


Abell 2218 is ’n swerm sterrestelsels meer as 2 miljard ligjare van die Aarde af in die sterrebeeld Draak. Dit dien as ’n kragtige gravitasielens: Dit vergroot en verwring alle sterrestelsels agter die kern van die swerm in lang boë. Dié stelsels lê almal uitgestrek om die kern van die swerm en van sommige is meer as een beeld te sien – laasgenoemde is gewoonlik sigbaar as ’n dubbele stelsel met ’n derde, dowwer een daarnaby. Abell 2218 is as ’n gravitasielens gebruik om een van die verste voorwerpe in die heelal te ontdek. Dié sterrestelsel is sowat 13 miljard jaar oud en word van die Aarde af gesien soos dit omtrent 750 miljoen jaar ná die Groot Knal gelyk het. Die afstand en soort sterrestelsel kan aan die kleur uitgeken word. Die oranje boog op die foto is ’n elliptiese sterrestelsel met ’n rooiverskuiwing van z=0,7. Die blou boë is stervormende stelsels met ’n rooiverskuiwing van z=1-2,5. "NASA/IPAC Extragalactic Database". Resultaat vir Abell 2218 (in Engels). Geargiveer vanaf die oorspronklike op 14 Mei 2011. Besoek op 18 September 2006.


Ögedei Khan (Mongools: Өгөөдэй; omstreeks 1186 – 11 Desember 1241) was die derde seun van Djengis Khan en die tweede Groot Khan van die Mongoolse Ryk. Hy het die uitbreiding van die ryk voortgesit wat onder sy pa begin is en was ’n wêreldfiguur toe die ryk sy verste uithoeke bereik het tydens die Mongoolse inval in Sentraal-Europa en Oos-Asië. Nes al Djengis se seuns was hy in ’n groot mate betrokke by die verowerings in China, Iran en Sentraal-Asië. Koeblai Khan, wat die Yuan-dinastie gestig het, het hom later die Sjinese tempelnaam keiser Taizong van Yuan gegee. John Joseph Saunders The History of the Mongol Conquests, p.74 Hierdie artikel is vertaal uit die Engelse Wikipedia


Obesiteit of vetsug is 'n mediese toestand waar 'n persoon soveel vet in die liggaam opgebou het dat sy gesondheid negatief daardeur beïnvloed word. Dit kan aanleiding gee tot gesondheidsprobleme en selfs 'n korter lewensverwagting. Mense met 'n liggaamsmassa-indeks (LMI) van meer as 30 kg/m2 word as obees beskou. LMI word bereken deur die liggaamsgewig in kilogram te deel deur die kwadraat van die liggaamslengte in meter. Vetsug is redelik skaars by wilde diere, maar nie ongewoon by mense en troeteldiere nie, wat dikwels oorvoed is en te min beweeg. Vetsug vergroot die risiko van verskillende siektes, onder andere hartsiektes, tipe 2-diabetes, obstruktiewe slaapapnee, sekere vorme van kanker, osteoartritis en asma. Vetsug word gewoonlik veroorsaak deur 'n kombinasie van 'n buitensporige inname van voedselenergie (te veel eet), gebrek aan oefening en genetiese vatbaarheid. In sommige gevalle lê die oorsaak egter hoofsaaklik in die gene, endokriene afwykings, medikasie of 'n geestesteuring. Daar is min bewyse vir die opvatting dat sommige obese individue min eet en tog as gevolg van 'n stadige metabolisme swaarder word.


Die stad Salamis kom in opstand teen die Perse op Siprus. Darius I sluit 'n bondgenootskap met Sparta. Phoenicians, Deel 2 van Peoples of the past Glenn Markoe, University of California Press, 2000, ISBN 0-520-22614-3, ISBN 978-0-520-22614-2


Hierdie artikel handel oor die parlement van Letland. Vir die parlement van Litaue, sien gerus Seimas. Die Saeima is die parlement van Letland. Dit bestaan uit 100 lede wat elke vier jaar verkies word. Die president van Letland kan die Saeima ontbind hangende 'n referendum vir so 'n ontbinding. Proporsionele verteenwoordiging word vir die verkiesing gebruik. Die gebou is in die negentiende eeu deur 'n Baltiese Duitser ontwerp. Wapen van Letland Die parlementsgebou in Riga. Die Huis van die Lyflandse Ridderskap. Die parlementsaal (en) (fr) Die Saeima se amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Die Volvo V40 is 'n klein gesinsmotor, beskikbaar in vyfdeur-luikrugvorm, wat by die 2012 Geneefse Motorskou onthul is. Dit is sedert Mei 2012 in Europa te koop en sedert Augustus 2012 in die Verenigde Koninkryk. Die V40 is ontwerp deur die Amerikaner Chris Benjamin en is die laaste Volvo wat onder Britse ontwerper Peter Horbury ontwerp is, voordat hy verplaas is na Volvo se eienaars, Geely. Dit word gebou op die gemodifiseerde Ford C1 platform wat ook gebruik word deur die Volvo C30, S40, V50, en C70-modelle met veranderinge aan die elektriese kragstuur en hersiene vering- en skokbrekerstellings. Die enjinreeks word van huidige Volvo-modelle verkry, met twee petrolenjins: 'n 1.6 liter EcoBoost I4 wat 150 óf 180 pk lewer, afhangend van die spesifikasie, en 'n 2.5 liter Volvo B525 I5 wat 254 pk produseer; en twee dieselenjins: 'n 1.6 liter PSA Peugeot Citroën/Ford Duratorq enjin wat 115 pk ontwikkel, terwyl dit net 94 g/km CO2 vrystel, en 'n 2.0 liter I5 Volvo dieselenjin beskikbaar in twee weergawes, 'n 150 pk en 177 pk.


Die standbeeld van 'n merinoram by die landboukoöperasie in Bredasdorp gedenk die vestiging van die merinobedryf in Suid-Afrika op die plaas Zoetendalsvallei buite die dorp en erken die wolbedryf se bydrae tot die ekonomie van die Overberg. Die beeldhouer was P. Minnaar en dit is op 20 Oktober 1978 deur P.W. van Rooyen onthul. Soos voorheen aangedui op 'n plaat aan die linkervleuel van die siersteenmuur was die donateurs vir die oprigting van die beeld die Nasionale Wolkwekersvereniging van Suid-Afrika, die Merino Stoettelersvereniging van Suid-Afrika en die Bredasdorp-Napierse Koöperasie Beperk (BNK). Michiel van Breda, die stigter van die dorp, het die grondslag vir die merinobedryf op sy plaas gelê. In 1996 word die streek internasionaal hoog vir sy wol en skaapvleis geag en lewer toe die derde meeste wol in die land. Die standbeeld is in 2017, ná omtrent 40 jaar op die voetstuk voor die gebouekompleks van Overberg Agri in Swellendamweg in Bredasdorp, elders heen verskuif. As gevolg van die groot vlaag diefstalverwante sake is besluit om die merinoramstandbeeld eerder staan te maak in die voorportaal van die hoofgebou van Overberg Agri, agter slot en grendel.


Hatra (Arabies: الحضر, al-Ḥaḍr) was ’n antieke stad in Mesopotamië, in die hedendaagse Irak. Die ruïnes lê 290 km noordwes van Bagdad en 110 km suidwes van Mosul. Op 7 Maart 2015 het verskeie bronne, insluitende Irakse amptenare, berig die militante groep ISIL het begin om die Unesco-wêrelderfenisgebied te verwoes. ’n Video wat die volgende maand deur ISIL uitgereik is, wys die vernietiging van die monumente. Hatra is vermoedelik in die 3de of 2de eeu v.C. deur die Seleukidiese Ryk gebou. Nadat dit deur Persië verower is, het dit in die 1ste en 2de eeu n.C. floreer as ’n godsdiens- en handelsentrum. Later het die stad waarskynlik die hoofstad van die eerste Arabiese koninkryk geword. Hatra het ’n belangrike vesting geword wat verskeie aanvalle deur die Romeinse Ryk weerstaan het en ’n belangrike rol gespeel in die Tweede Partiese Oorlog tussen dié land en Rome. Dit het die Iraniërs in 238 verslaan, maar is eindelik in 241 deur die Sassanidiese Ryk verwoes. Hatra was die bes bewaarde Partiese stad wat die meeste inligting oor dié ryk verskaf het.


Mutale is 'n dorp in Collins Chabane munisipaliteit in die Vhembe-distriksmunisipaliteit in die Limpopoprovinsie van Suid-Afrika Lys van dorpe in Suid-Afrika "Hoofplek Mutale". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Pride and Prejudice is 'n roman deur Jane Austen geskryf wat die eerste keer in 1813 gepubliseer is. Dit volg die verhaal van Elizabeth Bennet, terwyl sy omgaan met kwessies van maniere, opbrengs, moraliteit, opvoeding en huwelik soos wat dit gedurende die Regency-tydperk in die Britse burgery se samelewing verstaan was. Hierdie roman bly tot vandag toe een van die mees populêre en suksesvolle werke van Engelstalige fiksie. Dit is alreeds verskeie male verwerk in gelyknamige dramatiserings vir televisie en film, insluitend 'n 1995 reeks vir die BBC met Jennifer Ehle en Colin Firth in die rolverdeling, en 'n 2005 rolprent met Keira Knightley en Matthew Macfadyen in die rolverdeling. Wikimedia Commons het meer media in die kategorie Pride and Prejudice. Hierdie artikel is ’n saadjie. Voel vry om Wikipedia te help deur dit uit te brei.